title: Salibandyliigan kausi 2004–2005

text: Kausi 2004–2005 oli salibandyliigan 19. kausi.


title: Gino Munaron

text: Gino Munaron (2. huhtikuuta 1928 Torino, Italia – 22. marraskuuta 2009) oli italialainen Formula 1 -kuljettaja. Hän osallistui neljään Formula 1 -osakilpailuun kaudella 1960. Hän oli parhaimmillaan 13. Argentiinan GP:ssä. Aika-ajoissa Munaron oli parhaimmillaan kahdeksas.


title: Bill Moss

text: Bill Moss (4. syyskuuta 1933 Luton, Bedfordshire – 13. tammikuuta 2010 Woodsford, Dorchester, Dorset) oli brittiläinen Formula 1 -kuljettaja. Hän osallistui vain vuoden 1959 Britannian GP:hen. Hän karsiutui aika-ajoissa eikä päässyt starttaamaan kilpailuun. Hän ajoi F2-luokan autolla. Bill ei ollut sukua Stirling Mossille.


title: Pätkis

text: Pätkis on Fazerin valmistama maitosuklaalla kuorrutettu suklaapatukka, jossa on täytteenä minttutryffeliä. 18 g painoinen Pätkis-patukka on ollut myynnissä vuodesta 1978 lähtien. Pätkistä myydään myös 36 g painoisina patukoina nimellä "Iso Pätkis" ja 140 g painoisiin pusseihin pakattuna.


title: Pätkis

text: Vuoden 2017 arvion mukaan Pätkistä myydään vuosittain yli 12 miljoonaa kappaletta, ja se on vuodesta toiseen ollut kappalemäärässä mitattuna Suomen myydyimpiä patukoita. 2017 Iso Pätkis oli Keskon ja S-ryhmän myyntitilastoihin perustuen Suomen 4. myydyin makeinen.


title: Pätkis

text: Keväällä 2009 myyntiin tuli salmiakin makuinen "Pätkis Salmiakki".


title: Pätkis

text: Kesällä 2015 Pätkiksestä tehtiin myös jäätelötuote.


title: Pätkis

text: 2017 Fazer valmisti Suomen itsenäisyyspäivän satavuotisjuhlan kunniaksi 8 kappaletta maailman pisimpiä Pätkiksiä, joista kukin painoi 350 g ja ne olivat 95 cm pitkiä. Ne olivat siten 11 kertaa normaaleja Pätkiksiä pidempiä.


title: Pätkis

text: 2018 tammikuussa myyntiin tuli 99 g painoinen Pätkis suklaalevy.


title: Terebutinets

text: Terebutinets () on kylä Novgorodin alueen Ljubytinon piirissä 3 382 asukkaan (2010) Neboltšin maalaiskunnassa Venäjällä. Terebutinets sijaitsee Valdain ylängön koillisosassa metsäisellä ja pienten järvien kirjomalla alueella, joka on suosittua metsästys- ja kalastusmaata. Korkeus merenpinnasta on 222 m. Kylän kautta kulkee rautatie (Terebutinetsin asema tai seisake).


title: Terebutinets

text: Terebutinets perustettiin 1930-luvulla, ja nykyinen asukasluku on alle 30.


title: Anni Rättyä

text: Eeva Anni Rättyä (s. 4. tammikuuta 1934 Nivala) on entinen suomalainen keihäänheittäjä.


title: Anni Rättyä

text: Anni Rättyä sijoittui Helsingin 1952 olympialaisissa naisten keihäänheitossa parhaana suomalaisena 14:nneksi. Hän edusti seuratasolla Nivalan Urheilijoita ja saavutti SM-pronssia vuonna 1952. Vuonna 1953 hän heitti Suomen ennätyksen 45,27 m ja vuonna 1955 hän voitti lajinsa Ruotsi-maaottelussa. Hänestä käytettiin lempinimeä "Nivalan lettipää".


title: Anni Rättyä

text: Rättyä julkaisi 1990-luvulla runokirjat "Taivaan kainalossa" (1993), "Lähetä lounatuuli" (1995) ja "Jumalan rikkaat köyhät" (1997).


title: Elsa Backus

text: Elsa Backus (o.s. Torikka, s. 19. joulukuuta 1930 Jaala) on entinen suomalainen keihäänheittäjä.


title: Elsa Backus

text: Elsa Torikka sijoittui Helsingin 1952 olympialaisten keihäänheitossa 17:nneksi. Hän edusti Suomen yhdeksässä maaottelussa vuosina 1952–1958. Seuratasolla hän edusti Viipurin Urheilijoita. Hän voitti Suomen mestaruuden vuosina 1954, 1955, 1957 ja 1958 sekä saavutti SM-hopeaa vuosina 1952, 1953 ja 1956. Uransa parhaan tuloksen 45,72 m hän heitti vuonna 1958.


title: Elsa Backus

text: Elsa Torikka avioitui moukarinheittäjänä Helsingin 1952 olympialaisissa kilpailleen yhdysvaltalaisen Bob Backusin kanssa.


title: Mac OS 8

text: Mac OS 8 on Macintosh-tietokoneiden Mac OS -sarjaan kuuluva käyttöjärjestelmä, jonka Apple julkaisi 26. heinäkuuta 1997. Se oli suurin uudistus Mac OS-käyttöjärjestelmille ennen Mac OS X -käyttöjärjestelmää, ja oli yksi Applen myydyimmistä tuotteista. Sitä myytiin yli 1,2 miljoonaa kopiota ensimmäisten kahden viikon aikana.


title: Mac OS 8

text: Mac OS 8:n merkittävimpiä uudistuksia olivat Platinium-rajapinta ja PowerPC-moniajo. Se oli myös ensimmäinen Mac OS johon sai virallisesti taustakuvan. Mac OS 8.1 toi mukanaan uuden HFS+-tiedostojärjestelmän. Mac OS 8.5 oli ensimmäinen Mac OS -versio, joka tarvitsi PowerPC-suorittimen. Sen jälkeen julkaistiin vielä versiot 8.5.1 (7. joulukuuta 1998) ja 8.6 (10. toukokuuta 1999), jotka sisälsivät joitakin parannuksia ja bugikorjauksia.


title: Arizona Robbins

text: Tri. Arizona Robbins on fiktiivinen henkilö televisiosarjassa Greyn anatomia. Häntä esittää yhdysvaltalainen näyttelijä Jessica Capshaw. Arizona tuli mukaan Greyn anatomiaan sarjan 5. tuotantokaudella.


title: Arizona Robbins

text: Arizona on lastenkirurgi, ja toimii Seattle Gracen sairaalan lastenkirurgian ylilääkärinä. Hän välittää lapsipotilaistaan, mutta suhtautuu työhönsä enemmän järjellä kuin tunteella, ja saattaa jutella vakavienkin tapausten yhteydessä kollegojen kanssa aivan muista asioista. Tämä on aiheuttanut hänelle konflikteja työhön tunteellisemmin suhtautuvien kollegoiden kanssa. Arizona on seksuaaliselta suuntautumiseltaan lesbo.


title: Arizona Robbins

text: Arizona ylennetään lastenkirurgian ylilääkäriksi hänen edeltäjänsä tri Jordan Kenleyn kuoltua sydänkohtaukseen. Kenleyn työn lisäksi hän saa hoitaakseen myös Kenleyn entisiä potilaita, mm. Jackson Prescott -nimisen pojan. Alettuaan hoitaa Jacksonia Arizona tekee yhteistyötä Miranda Baileyn kanssa. Arizona ja Bailey ajautuvat riitoihin, koska Arizona muuttaa Kenleyn tekemää hoitosuunnitelmaa tavalla, jota Bailey ei hyväksy. Lopulta Bailey kuitenkin myöntää Arizonan olleen oikeassa. Arizona puolestaan alkaa tukea Baileyn suunnitelmaa siirtyä yleiskirurgian puolelta lastenlääkäriksi, ja alkaa lopulta kilpailla Baileystä kirurgian päällikön Richard Webberin kanssa, joka haluaisi pitää Baileyn yleiskirurgian puolella.


title: Arizona Robbins

text: Arizonalle tulee ristiriitoja Baileyn sekä Alex Karevin kanssa myös siitä, että hän suhtautuu työhönsä vähemmän tunteellisesti kuin nämä. Arizona pysyy hyväntuulisena hoitaessaan vakavasti sairaita lapsipotilaita, ja alkaa kysellä Alexilta ihmissuhdeasioista heidän hoitaessaan vaikeaa tapausta. Arizona selittää muille nähneensä niin paljon lapsia arkuissa, että näkee niistä jo painajaisia, ja on siksi päättänyt pysyä töissä optimistisena.


title: Arizona Robbins

text: Arizona tutustuu apulaislääkäri Callie Torresiin. Huomatessaan Callien olevan masentunut erojen ja johtajan paikan menettämisen takia hän pitää Callielle kannustavan puheen ja päätyy lopulta suutelemaan tätä. Callie pyytää Arizonaa treffeille pian tämän jälkeen, mutta Arizona kieltäytyy kuultuaan, että Callie on seurustellut aikaisemmin vain yhden naisen kanssa, ja arvelee tämän olevan vielä kokeiluvaiheessa naissuhteissa. Pian hän huomaa kuitenkin olleensa väärässä Callien suhteen, ja pyytää puolestaan tätä treffeille. Callie suostuu lyhyen harkinnan jälkeen, ja pari alkaa seurustella.


title: Arizona Robbins

text: Arizona tapaa sattumalta Callien isän tämän tultua sairaalaan katsomaan tytärtään. Kuultuaan Callien seurustelevan nyt naisen kanssa Callien isä järkyttyy, arvelee Callien olevan vakavissa ongelmissa ja aikoo viedä Callien pois Seattlesta. Callie kuitenkin kieltäytyy lähtemästä. Callien isä sanoo sen jälkeen välit poikki Callien kanssa, ja tyhjentää perheensä rahoilla eläneen Callien tilin. Callie joutuu taloudellisiin vaikeuksiin, mikä aiheuttaa ongelmia hänen ja Arizonan suhteeseen, kun Callie yrittää peitellä tilannettaan. Pari saa kuitenkin lopulta selvitettyä asian.


title: Arizona Robbins

text: Seattle Gracen sairaala yhdistetään hallinnollisesti Mercy Westin sairaalaan rahavaikeuksien vuoksi. Muutoksen jälkeen monet työntekijät irtisanotaan, ja raha on tiukalla. Arizona saa pitää työpaikkansa, mutta rahavaikeudet vaikuttavat hänen työhönsä, koska sairaalalta on vaikea saada rahaa lääketieteellisiin tutkimuksiin ja toimenpiteisiin. Arizona ja hänen työtoverinsa Derek Shepherd ja Mark Sloan päätyvätkin lopulta antamaan rahaa uuden lääketieteelliseen instrumentin suunnitteluun omista pusseistaan. Instrumentilla pystytään tekemään leikkaus, joka pelastaa lapsen hengen.


title: Arizona Robbins

text: Arizona tapaa uudelleen Callien isän tämän tultua sairaalaan aikomuksenaan saada Callie eroamaan Arizonasta. Callie suuttuu kuultuaan isänsä aikeista. Arizona saa lopulta selvitettyä tilanteen menemällä puhumaan Callien isän kanssa, ja saa tämän vakuutettua rehellisyydestään ja rakkaudestaan Callietä kohtaan. Hän kertoo isänsä ja isoisänsä olleen sotilaita, ja isän nimenneen hänet sota-alus USS Arizonan mukaan. Arizonan mukaan hänen isänsä hyväksyi hänen erilaisuutensa ymmärrettyään Arizonan arvostavan yhä isänmaallisuutta ja muita samoja arvoja kuin muukin perhe. Hän sanoo Callien olevan myös yhä sama henkilö kuin ennen suhdettaan Arizonan kanssa. Keskustelun jälkeen Callien isä hyväksyy viimein Arizonan.


title: Arizona Robbins

text: Arizonalla on syntymäpäivä samana päivänä kuin yhdellä hänen lapsipotilaistaan. Saatuaan tietää asiasta Callie suunnittelee Lexie Greyn kanssa Arizonalle yllätysjuhlat, vaikka Mark varoittaakin sen olevan huono idea. Kaikki meneekin lopulta pieleen, kun Arizonan potilaana ollut poika kuolee juuri ennen juhlia, ja Arizona purskahtaa itkuun nähtyään juhlijat. Hän poistuu paikalta, mutta saa kuitenkin sovittua välit Callien kanssa.


title: Arizona Robbins

text:
Callien ja Arizonan suhde voi hyvin kunnes Callie saa tietää, ettei Arizona halua lapsia kuten hän. Callie ja Arizona riitelevät asiasta ja päätyvät lopulta eroon. Kauden viimeisessä jaksossa sairaalaan saapuu edesmenneen potilaan leski Gary Clark, joka syyttää Derekiä vaimonsa kuolemasta ja alkaa ampua ihmisiä. Vaaratilanne saa Callien ja Arizonan arvioimaan asioita uudelleen, ja he päättävät palata yhteen.
ABC - Grey's Anatomy - Arizona Robbins Greyn anatomian virallisella sivulla


title: Yleisurheilun sisäratojen Euroopan-mestaruuskilpailut 1978

text: Yleisurheilun sisäratojen Euroopan-mestaruuskilpailut järjestettiin vuonna 1978 Milanossa, Italiassa. Kisojen ajankohta oli 11.–12. maaliskuuta. Kisapaikkana oli Palazzo dello Sport, jonka juoksurata oli 200 metrin mittainen.


title: Luhtahaukat

text: Luhtahaukat ("Buteogallus") on haukkojen heimoon kuuluva päiväpetolintusuku. Luhtahaukkojen sukuun kuuluu BirdLifen mukaan viisi lajia.


title: Melonta kesäolympialaisissa 1936

text: Berliinin kesäolympialaisissa 1936 kilpailtiin melonnassa ensimmäistä kertaa olympialaisten historiassa. Berliinissä kilpailtiin yhdeksässä eri ratamelonnan lajissa, kaikki miehille. Laskoluokat eli kokoontaitettavien kajakkien luokat (F-1 ja F-2) olivat ainoan kerran olympiaohjelmassa. Itävalta ja isäntämaa Saksa olivat näiden olympialaisten vahvimmat melontamaat.


title: Kathryn Prescott

text: Kathryn Prescott (s. 4. kesäkuuta 1991) on brittiläinen näyttelijä. Hänet tunnetaan parhaiten roolistaan Emily Fitchinä televisiosarjassa "Skins – liekeissä". Hänen kaksoissisarensa Megan Prescott esittää sarjassa Katieta.


title: Kathryn Prescott

text:
Prescott tunnetaan parhaiten roolistaan "Skins – liekeissä" -sarjassa, jossa hän näytteli hiljaista teinityttöä, Emily Fitchiä. Hänen kaksoissisarensa Megan Prescott näyttelee samassa sarjassa Prescottin roolihahmon, Emilyn, identtistä kaksoissisarta, Katie Fitchiä. Sarjan kolmannen tuotantokauden kuvaukset aloitettiin vuoden 2008 maaliskuussa. Vuoden 2009 tammikuussa aloitettiin esittämään kolmannen tuotantokauden jaksoja, ja niissä myös Prescott oli näyttelemässä.
Prescott on esiintynyt myös BBC:n saippuaoopperassa "Doctors".


title: Kathryn Prescott

text: Prescottin kotikaupunki on Southgatessa, Lontoon kaupungin itärajalla. NME:n haastattelussa hän kertoi lempimusiikkinsa olevan elektroninen musiikki sekä "old metal". Hän kertoi myös olevansa The Prodigyn suuri fani. Prescott on paljastanut haastattelussa, että hänellä on 14 lävistystä. Prescott on ollut Mountview Academy of Theathre Arts -nimisessä draamakoulussa Wood Greenissä. Prescott on kaksoissiskoaan kuusi minuuttia vanhempi. Hänet on äänestetty vuoden 2009 maailman 26. seksikkäimmäksi naiseksi AfterEllen Hot 100:ssa.


title: Amerikantuulihaukka

text: Amerikantuulihaukka ("Falco sparverius") on Amerikassa elävä tuulihaukan vastinlaji.


title: Amerikantuulihaukka

text: Linnun pituus on 19–21 cm, siipien kärkiväli 50–60 cm ja paino keskimäärin 109 g (koiras) ja 119 g (naaras). Naaras on noin 5 % suurempi kuin koiras. Amerikantuulihaukka on neljänneksen pienempi kuin tuulihaukka, jota se väritykseltään muistuttaa. Sukupuolten värityksessä on selkeä ero koiraan ollessa värikkäämpi.


title: Amerikantuulihaukka

text: Amerikantuulihaukan esiintymisalue kattaa koko Amerikan Alaskan ja Kanadan pohjoiselta puurajalta aina Tulimaahan saakka. Osassa Keski-Amerikkaa se esiintyy vain talvisin ja se puuttuu lähes kokonaan Amazonin valuma-alueelta ja monin paikoin Chilestä. Siitä tunnetaan noin 14 alalajia. Lajin elinympäristön ala on noin 25 miljoonaa neliökilometriä. Sitä tavataan satunnaisesti Länsi-Euroopassa.


title: Amerikantuulihaukka

text: Laji elää kaikkialla missä vain on tarjolla avomaata saalistukseen ja puita tai pylväitä tähystykseen. Se on runsastunut suuresti viimeisten 200 vuoden aikana viljelymaan pinta-alan kasvaessa. Laajoja avohakkuualueita, kuten esimerkiksi Amazonin varrella, se kuitenkin karttaa.


title: Amerikantuulihaukka

text: Amerikantuulihaukat eivät ole kovinkaan sosiaalisia ja pesivät yksittäispareina. Kuusi viikkoa ennen muninnan alkua naaras alkaa seurustella kahden tai kolmen koiraan kanssa, joista se valitsee yhden lastensa isäksi. Pesä on jossakin kolossa, joko puun, tikan, rakennuksen, kallion tai rantatöyrään kolossa, usein pöntössä, harvoin jonkin toisen linnun vanhassa pesässä. Naaras munii 3–7 munaa, tavallisesti neljä tai viisi, joita haudotaan 29–30 päivää. Naaras hoitaa enimmät hautomiset koiraan osallistuessa toisinaan. Molemmilla on kuitenkin hautomalaikku. Poikaset kuoriutuvat eriaikaisesti ja oppivat lentämään kuukauden ikäisinä. Noin puolet poikasista selviää lentokykyisiksi asti.


title: Amerikantuulihaukka

text: Amerikantuulihaukat saalistavat kesäaikaan aamuisin ja iltaisin isokokoisia hyönteisiä, enimmäkseen heinäsirkkoja. Talviaikaan ne voivat saalistaa pitkin päivää, ja niiden dieetti on silloin monipuolisempi, käsittäen pikkujyrsijöitä, pikkulintuja ja kahlaajien poikasia, liskoja, sammakoita ja skorpioneja.


title: Korppikotkat (suku)

text: Korppikotkat ("Gyps") on haukkojen heimoon kuuluva päiväpetolintusuku. Korppikotkien sukuun kuuluu BirdLifen mukaan kahdeksan lajia.


title: Nokihaukka

text: Nokihaukka ("Falco concolor") on harvinainen arabimaissa pesivä jalohaukka.


title: Nokihaukka

text: Linnun pituus on 33–36 cm ja siipien kärkiväli 85–110 cm. Nokihaukka on pitkäsiipinen, siro haukka, kooltaan hieman nuolihaukkaa suurempi. Sen höyhenpuku on yksivärinen, joko yleisempi hopeanharmaa tai harvinaisempi noenmusta. Sukupuolet ovat samanvärisiä, naaras on koirasta 15 % suurempi. Nuori lintu on selkäpuolelta tummanruskea ja vatsapuolelta voimakkaan ruskea- ja mustaviiruinen.


title: Nokihaukka

text: Nokihaukka pesii Pohjois-Afrikan Libyasta ja Egyptistä Arabian niemimaalle ja Persianlahden saarilla Omanista Pakistaniin. Pieni kanta on myös Jordanian ja Israelin eteläosissa. Laji on muuttolintu, joka talvehtii pääosin Madagaskarilla ja vähemmässä määrin Itä-Afrikan rannikolla.


title: Nokihaukka

text: Vuonnan 2014 nokihaukan kannan kooksi arvioitiin 1 400 – 2 000 paria. Pienen ja vähenevän populaation takia laji luokitellaan vaarantuneeksi.


title: Nokihaukka

text: Nokihaukat elävät kuivilla ja karuilla saarilla ja vuorilla sekä autiomaissa.


title: Nokihaukka

text: Pesinnän ajankohta määräytyy lintujen syysmuuton mukaan elo-syyskuulle. Pesä on kallionkolossa tai maassa pensaan suojassa ja se on vain kuoppa maassa, jossa on toisinaan joitakin korsia tai risuja. Naaras munii kaksi tai kolme munaa, joskus neljä. Molemmat puolisot osallistuvat hautomiseen, sillä kummallakin on hautomalaikku. Haudonta-aika on neljä viikkoa ja poikaset oppivat lentämään 32–38 päivän ikäisinä.


title: Nokihaukka

text: Nokihaukat saalistavat pääasiassa lentäviä hyönteisiä, lintuja ja lepakoita. Ne saalistavat aktiivisimmin aamu- tai iltahämärissä mutta myös päivällä. Laji on erikoistunut pyydystämään syysmuutolla lentäviä, väsyneitä lintuja, samoin kuin välimerenhaukka. Säihkylinnut muodostavat suuren osan poikasajan ravinnosta.


title: Ulla Pokki

text: Ulla Linnéa Lanning (o.s. Pokki, s. 11. tammikuuta 1935 Helsinki) on entinen suomalainen pikajuoksija.


title: Ulla Pokki

text: Ulla Pokki karsiutui Helsingin 1952 olympialaisissa 100 metrin juoksun alkuerissä ajalla 12,7 ja 4 × 100 metrin viestijuoksun alkuerissä ajalla 50,2. Hän edusti Suomea neljässä maaottelussa vuosina 1952–1955.


title: Ulla Pokki

text: Seuratasolla Pokki edusti Huopalahden Hurjia. Hän voitti Suomen mestaruuden 100 metrillä vuosina 1952 ja 1953 sekä 200 metrillä vuosina 1953 ja 1954. Hän saavutti SM-hopeaa 100 metrillä vuonna 1954. Vuonna 1952 hän juoksi 100 metrin Suomen ennätyksen 12,4 s ja seuraavana vuonna 200 metrin Suomen ennätyksen 26,3 s. Uransa parhaan 200 metrin ajan 25,9 s hän juoksi vuonna 1954, mutta sitä ei hyväksytty Suomen ennätykseksi.


title: Ulla Pokki

text: Urheilu-uransa jälkeen Ulla Lanning on toiminut muun muassa Suomen naisjoukkueen johtajana vuosien 1969 ja 1971 EM-kilpailuissa sekä huoltajana maaotteluissa ja Suomen Urheiluliiton eri valiokuntien jäsenenä.


title: Leena Sipilä

text: Kaija Helena (Leena) Hussa (o.s. Sipilä, s. 18. elokuuta 1931 Pälkäne) on entinen suomalainen pikajuoksija. Hän karsiutui Helsingin 1952 olympialaisissa 100 metrin juoksun alkuerissä ajalla 13,4 ja 4 × 100 metrin viestijuoksun alkuerissä ajalla 50,2. Hän edusti Suomea yhdessä maaottelussa.


title: Leena Sipilä

text: Seuratasolla Sipilä edusti Pälkäneen Lukkoa. Hän saavutti SM-hopeaa vuonna 1952. Hänen ennätyksensä 100 metrin juoksussa oli 12,9 s ja pituushypyssä 509 cm.


title: Leena Sipilä

text: Leena Sipilän isä Väinö Sipilä oli 1920-luvulla kestävyysjuoksun olympiaedustaja ja Suomen mestari.


title: Musta ori (täsmennyssivu)

text: Musta ori tarkoittaa seuraavia populaarikulttuurin tuotteita


title: Maastopalot Välimeren maissa 2009

text:
Maastopalot Välimeren maissa 2009 oli sarja maastopaloja eri maissa - Espanjassa, Ranskassa, Kreikassa, Italiassa, Turkissa ja Kroatiassa - heinäkuussa 2009. Palojen arvioidaan aiheuttaneen satojen miljoonien eurojen vahingot ja tuhonneen eteläisessä Euroopassa
27.7.2009 kymmeniä tuhansia hehtaareja maastoa. Espanjan paloissa kuoli 27.7. kuusi palomiestä, ja Sardinian palot vaativat kaksi uhria.


title: Maastopalot Välimeren maissa 2009

text: Sadat Espanjan, Ranskan, Kreikan ja Italian palot tuhosivat tuhansia hehtaareja metsää ja kymmeniä taloja 24.7.2009.


title: Maastopalot Välimeren maissa 2009

text: Lämpötila kohosi Espanjassa paikoin yli 39 °C. Brittituristeja kehotettiin tarkistamaan maan kuumuustilanne ennen sinne matkaamista. Pelkästään yhdeltä alueelta evakuoitiin ainakin 1 500 ihmistä. Lisäksi savu levisi laajalle alueelle. Espanjassa oli korkeimman asteen palovaroitus.


title: Maastopalot Välimeren maissa 2009

text: Yli 4 000 ihmistä joutui jättämään kotinsa Kanariansaarilla La Palman saarella metsäpalojen vuoksi 1.8.2009. Sotilaat sammuttivat paloja Teneriffalla. Espanjan radion mukaan tuhoutui 1000 ha metsää.


title: Maastopalot Välimeren maissa 2009

text: Koillis-Espanjassa maastopalot jatkuivat 20.8.2009 ja olivat tuhonneet jo 6 000 hehtaaria metsää. Maastopaloja oli myös Portugalin pohjoisosissa.


title: Maastopalot Välimeren maissa 2009

text: Suuri metsäpalo leimusi elokuun lopussa Kreikassa 40 km päässä pääkaupungista Ateenasta. Savu ja tulenkajo näkyivät kaupungin keskustaan.


title: Maastopalot Välimeren maissa 2009

text: Ympäristöjärjestöjen mukaan Kreikan metsäpaloalueet on tähän mennessä muutettu suurelta osin asuinalueiksi. Kreikkalaispoliitikkoja arvosteltiin piittaamattomasta metsäpalon sammutustyöstä. Moni kreikkalainen uskoo rakennusyhtiöiden olleen metsäpalojen takana. Ateenan yliopiston poliittisen historian professori Thanos Veremisin mukaan yritysten kannustin tulen sytyttämiseen voi olla suuri.


title: Lettorahkasammal

text:
Lettorahkasammal ("Sphagnum teres") on isokokoinen (5-8 cm) sammallaji. Se kuuluu "Sphagnaceae"-heimoon ja rahkasammalten sukuun.
Lettorahkasammal on väriltään oranssinvihreä tai varjoisilla paikoilla vihreä. Varressa on yleensä ruskeaa. Sen kärkisilmu on jykevä ja latva viisisäteinen. Sillä on yleensä kolme ulospäistä ja kaksi alaspäistä haaraa. Sen haaralehtien kärjet ovat ulospäin siirrottavat, eivät kuitenkaan yhtä paljon kuin okarahkasammalella.
Lettorahkasammalta esiintyy koko Suomessa, pohjoisessa yleisempänä kuin etelässä. Uhanalaisuusluokittelussa laji on elinvoimainen.
Lettorahkasammal kasvaa keski- ja runsasravinteisten soiden välikköpinnoilla.


title: Pallopäärahkasammal

text: Pallopäärahkasammal ("Sphagnum wulfianum") on isokokoinen sammallaji. Se kuuluu "Sphagnaceae"-heimoon ja rahkasammalten sukuun. Pallopäärahkasammal on yksi Suomen 55:stä vastuulajista lehtisammalissa. Uhanalaisuusluokittelussa se on elinvoimainen. Lajia esiintyy koko Suomessa. Nimensä mukaan pallopäärahkasammalen verson päät kasvavat pallon muotoisiksi.


title: Esa Sariola

text: Esa Sariola (s. 6. heinäkuuta 1951 Rauma) on suomalainen psykologi, kirjailija ja tutkija.


title: Esa Sariola

text: Sariola on opiskellut Helsingin yliopistossa teoreettista filosofiaa, yleistä kielitiedettä sekä psykologiaa. Hän on valmistunut filosofian kandidaatiksi vuonna 1978 ja työskentelee psykologina Hesperian sairaalassa. Kaunokirjallisuuden ohella hän on julkaissut myös tietokirjoja ja ollut yhtenä kirjoittajana teoksessa "Mies vailla tasa-arvoa" (2007).


title: Esa Sariola

text: Sariolan esikoisteos on novellikokoelma "Väärinkäsityksiä" (1984), joka syntyi esikoisromaanin suunnittelemattomana sivutuotteena ja ilmestyi ennen sitä. Romaanin kirjoitusprosessissa alkoi syntyä romaaniin soveltumattomia aineksia, jotka hän kirjoitti novelleiksi ja lähetti Otavan novellikilpailuun 1983. Sittemmin hän on julkaissut romaaneja ja tietokirjoja ja myös käsikirjoittanut kuunnelmia ja näytelmiä. Hänen teoksiaan on käännetty usealle kielelle.


title: Esa Sariola

text: Sariolan aihepiiri on ihmisen ahneus ja keskinäinen kilpailu, ja hänet on kritiikeissä liitetty kotimaisen kirjallisuuden "pahuuden koulukuntaan". Häntä kiinnostavat sukupuolten väliset kommunikaatio-ongelmat, valtataistelut niin kotipiirissä kuin työpaikallakin.


title: Pirkko Länsivuori

text: Pirkko Marjatta Anttila (o.s. Länsivuori, 1. kesäkuuta 1926 Helsinki - 15. tammikuuta 2012) oli suomalainen pikajuoksija.


title: Pirkko Länsivuori

text: Pirkko Länsivuori karsiutui Helsingin 1952 olympialaisten 200 metrin juoksun alkuerissä. Hän edusti Suomea kahdessa maaottelussa.


title: Pirkko Länsivuori

text: Seuratasolla Länsivuori edusti Valkeakosken Hakaa ja Nurmeksen Seppoja. Hän voitti Suomen mestaruuden 200 metrillä vuosina 1951 ja 1952 sekä 4 × 100 metrin viestijuoksussa vuosina 1949, 1950, 1952 ja 1953. Hän saavutti SM-hopeaa 100 metrin juoksussa vuosina 1949 ja 1951 sekä 80 metrin aitajuoksussa vuonna 1949. Hän saavutti SM-pronssia 100 metrillä vuonna 1947 ja 80 metrin aidoissa vuonna 1948. Vuonna 1951 hän juoksi 200 metrillä Suomen ennätyksen 26,6. Hänen ennätyksensä 100 metrin juoksussa oli 12,8 vuodelta 1948.


title: Pirkko Länsivuori

text: Pirkko Anttila oli 100 metrin juoksun Suomen mestarin Sami Länsivuoren isotäti ja ratamoottoripyöräilijä Teuvo Länsivuoren täti.


title: Pirkko Anttila

text: Pirkko Anttila voi tarkoittaa seuraavia:


title: The Downfall

text: The Downfall on yhdysvaltalaisen deathcoreyhtye Belay My Lastin toinen studioalbumi. Se julkaistiin vuonna 2007 Mediaskare Recordsin kautta.


title: The Downfall

text: Kaikki kappaleet kirjoittanut Belay My Last, ellei toisin mainita. Kaikki sanoitukset kirjoittanut Jason Denney ja Garrett Harer.


title: Yhdysvaltain avoin tennisturnaus 2004

text: Vuoden 2004 Yhdysvaltain avoin tennisturnaus alkoi 30. elokuuta ja päättyi 12. syyskuuta 2004. Kilpailu oli järjestyksessään 124:s. Miesten kaksinpelin voitti Roger Federer. Naisten kaksinpelin voitti Svetlana Kuznetsova, joka saavutti ensimmäisen Grand Slam -turnausvoittonsa. Miesten nelinpelin voittivat Mark Knowles ja Daniel Nestor ja naisten nelinpelin Virginia Ruano Pascual ja Paola Suárez. Sekanelinpelin voittivat Vera Zvonarjova ja Bob Bryan.


title: Yhdysvaltain avoin tennisturnaus 2004

text: Mark Knowles / Daniel Nestor – Leander Paes / David Rikl 6–3, 6–3


title: Yhdysvaltain avoin tennisturnaus 2004

text: Virginia Ruano Pascual / Paola Suárez – Svetlana Kuznetsova / Jelena Lihovtseva 6–4, 7–5


title: Yhdysvaltain avoin tennisturnaus 2004

text: Vera Zvonarjova / Bob Bryan – Alicia Molik / Todd Woodbridge 6–3, 6–4


title: Rissondelfiini

text: Rissondelfiini eli harmaadelfiini ("Grampus griseus") on ainoa Grampus-sukuun kuuluva delfiinilaji. Nisäkäsnimistötoimikunta on ehdottanut lajin uudeksi nimeksi isodelfiiniä.


title: Rissondelfiini

text: Rissondelfiini esiintyy maailmanlaajuisesti lauhkeiden ja trooppisten vyöhykkeiden merissä, yleensä mieluummin syvissä vesissä kuin lähellä maata. Intian valtameren, Tyynen valtameren ja Atlantin lämpimien osien lisäksi rissondelfiinejä esiintyy Persianlahdella, Välimerellä ja Punaisella merellä. Mustallamerellä lajia ei kuitenkaan esiinny.


title: Rissondelfiini

text: Rissondelfiinit suosivat mannerjalustan viereisiä, noin 400–1000 metrin syvyisiä syvänteitä, joissa veden lämpötila on vähintään 10 °C mutta mieluiten yli 15 °C.


title: Rissondelfiini

text: Tyynen valtameren itäosissa arvioidaan elävän 175 000 yksilöä ja länsiosissa 85 000. Maailmanlaajuisesta populaatiosta ei ole tietoa.


title: Rissondelfiini

text: Rissondelfiini on suurikokoinen delfiini, joka voi kasvaa yli kolme metriä pitkäksi ja painaa yli 400 kiloa. Vastasyntynyt poikanen on 1,3–1,7 metriä pitkä. Rissondelfiinillä on pyöreä pää, ulospäintyöntyvä otsa eikä lainkaan nokkaa.


title: Rissondelfiini

text: Vastasyntyneet rissondelfiinit ovat väritykseltään harmaita mutta tummuvat pian suklaanruskeiksi. Aikuistuessan ne vaalenevat jälleen harmaiksi, ja muuttuvat arpeutumisen myötä vanhemmiten jopa kokonaan valkoisiksi. Arpia synnyttää sekä taistelu urosten välillä että taistelu jättiläiskalmareiden kanssa.


title: Rissondelfiini

text: Rissondelfiinien ravinto koostuu pääasiassa kalmareista, mutta ne syövät satunnaisesti myös tursaita ja joitakin kaloja.


title: Arabihaukka

text: Arabihaukka ("Falco pelegrinoides") on keskikokoinen jalohaukka.


title: Arabihaukka

text: Linnun pituus on 34–40 cm, siipien kärkiväli 80–100 cm ja paino 330–850 g. Naaras on koirasta kookkaampi. Arabihaukka on kuin pienikokoinen muuttohaukka. Sukupuolet ovat samanvärisiä. Lajista tunnetaan kaksi alalajia.


title: Arabihaukka

text: Arabihaukat elävät nimensä mukaisesti alueella, joka suurin piirtein vastaa arabimaiden aluetta. Lännessä sitä tavataan Kanariansaarilta ja Marokosta alkaen laikuittaisesti Egyptiin Niilin laaksoon, Israeliin, Jordaniaan ja paikoin Arabian niemimaalle. Alalaji "babylonicus" elää Keski-Aasiassa Iranista itään. Arabihaukan läntiset populaatiot ovat enimmäkseen paikkalintuja, itäiset muuttavat talveksi Pakistaniin ja Intian luoteisosiin. Lajin elinympäristön ala on 1–10 miljoonaa neliökilometriä ja maailman populaatio on kooltaan vähintään 5 000–10 000 yksilöä.


title: Arabihaukka

text: Pesimäaikana laji elää enimmäkseen sisämaan kuivilla ja karuilla puoliaavikoilla ja kallioisilla kukkuloilla. Se pesii kuitenkin myös Niilin vehreässä laaksossa. Talvehtimisalueilla lajia tavataan myös keitailla, jokilaaksoissa, pensaikkomailla ja kaupungeissa.


title: Arabihaukka

text: Pesä sijaitsee kallion ulkonemalla tai rakennuksessa, joskus vanhassa varis- tai lokkilinnun pesässä. Pesä on vain painanne ilman rakennusaineksia. Naaras munii tavallisesti kolme munaa.


title: Arabihaukka

text: Arabihaukat saalistavat lähes yksinomaan lentäviä lintuja aina kyyhkyjen ja sorsien kokoisiin saakka. Yleisimmät saalislajit ovat hietakanoja ja "Streptopelia"-suvun kyyhkyjä. Se saalistaa syöksymällä korkealta ilmasta samoin kuin muuttohaukka, ja sen sanotaan olevan vielä sukulaistaankin nopeampi ja taitavampi saalistaja. Saalisvalikoimaan kuuluu myös lepakoita.


title: Eläköön elämä

text: Eläköön elämä on Sonja Lumpeen esittämä musiikkikappale, joka edusti Suomea Eurovision laulukilpailussa 1985. Kappaleen on säveltänyt Petri Laaksonen ja sanoittanut Veli-Pekka Lehto. Kappale sijoittui Göteborgissa järjestetyssä loppukilpailussa 9. sijalle 19:stä finalistista.


title: Eläköön elämä

text: Kappale julkaistiin tuoreeltaan Sonja Lumpeen esittämänä sekä suomenkielisenä Bruno Korpelan sovittamana että englanninkielisenä Matti Aurasen ja Bruno Korpelan sovittamana versiona. Vuonna 1985 Sonja Lumme levytti kappaleesta myös ruotsinkielisen version sekä toisen suomenkielisen version, jotka julkaistiin levyllä ensimmäisen kerran vuonna 2009 artistin kokoelmalla Päivä ja yö – Kootut levytykset 1983–1985.


title: Eläköön elämä

text: Vuoden 1985 aikakauslehtien mukaan laulun esityskieltä Göteborgin loppukilpailussa oli harkittu vaihdettavaksi suomesta ruotsiksi, koska suomenkielisen tekstin runsaiden ä-, ö- ja y-vokaaleiden katsottiin heikentävän laulun menestymismahdollisuuksia. Ruotsi olisi ollut myös Sonja Lumpeen oma äidinkieli, mutta esityskielen vaihdosta väitettiin luovutun muun muassa sen ”laskelmoivan vaikutelman” vuoksi.


title: Leppikosken voimalaitos

text: Leppikosken voimalaitos on Kiehimänjoessa Paltamon kunnassa sijaitseva vesivoimalaitos. Kajaani Oy:n rakentaman voimalan osti Oulujoki Osakeyhtiö vuonna 1962.


title: Leppikosken voimalaitos

text: Voimalaitoksen pudotuskorkeus vaihtelee 11,1 ja 13,3 metrin välillä. Laitoksessa on kaksi Kaplan-turbiinia, joista saadaan maksimitehoa yhteensä 23 megawattia. Voimalan läpi menevä vesimäärä täydellä teholla on 220 kuutiota sekunnissa, ja vuotuinen sähköntuotto on 75 GWh. Leppikosken voimalaitoksen omistaa Fortum Oyj.


title: Oleg Skripotška

text: Oleg Ivanovitš Skripotška (), (s. 24. joulukuuta 1969 Nevinnomyssk, Neuvostoliitto) on venäläinen kosmonautti. Hänet laukaistiin 7. lokakuuta 2010 ensimmäiselle avaruuslennolleen Sojuz-lennolla TMA-01M. Hän liittyi ISS-avaruusaseman retkikunta 25:n miehistöön. Hän jatkoi avaruusasemalla retkikunta 26:n miehistössä.


title: Go Betty Go

text: Go Betty Go oli yhdysvaltalainen Pop Punk yhtye. Se perustettiin vuonna 2001 Los Angelesissa ja sen kaikki jäsenet olivat tyttöjä. Yhtyeen kappale "C'mon" on ollut pelissä "Burnout 3". Myös kappale "Very, Very Rich Town" on ollut pelissä "", tosin Sims-kielellä. Yhtye on nyt tauolla. Toistaiseksi viimeinen esiintyminen oli tammikuussa 2010.


title: Combat Rock

text: Combat Rock on brittiläisen The Clashin toukokuussa 1982 julkaistu viides studioalbumi. Levy jäi The Clashin tunnetuimman kokoonpanon viimeiseksi, sillä nauhoitusten jälkeen kitaristi Mick Jones ja rumpali Topper Headon erotettiin yhtyeestä.


title: Combat Rock

text: Kriitikot ja yhtyeen fanit ottivat levyn hyvin vastaan, ja korkeimmillaan "Combat Rock" oli toisella sijalla Britannian albumilistalla.


title: Combat Rock

text: Kaikki kappaleet ovat The Clashin sanoittamia ja säveltämiä, jos muuta ei mainita.


title: Neitoperho

text: Neitoperho voi tarkoittaa seuraavia:


title: Lehtipuu (täsmennyssivu)

text: Lehtipuu voi tarkoittaa ainakin seuraavia:


title: Neitoperho (vuoden 1965 elokuva)

text: Neitoperho ("The Collector") on vuonna 1965 ensi-iltansa saanut William Wylerin ohjaama elokuva. Se perustuu John Fowlesin romaaniin "The Collector" vuodelta 1963.


title: Neitoperho (vuoden 1965 elokuva)

text: Elokuvan näyttelijöistä Terence Stamp ja Samantha Eggar saivat kumpikin parhaan näyttelijän palkinnon Cannesin elokuvajuhlilla 1965. Eggar sai 1966 Golden Globe -palkinnon, Wyler sai parhaan elokuvan Sant Jordi -palkinnon ja Eggar parhaan näyttelijä Sant Jordi -palkinnon 1966.


title: Neitoperho (vuoden 1965 elokuva)

text: Toisin kuin Fowlesin romaani, joka kertoo tarinan sekä kidnappaajan että uhrin näkökulmasta, elokuva kuvaa lähes yksinomaan kidnappaajan näkökulmaa. Pankkivirkailija Freddy Clegg voittaa suuren rahasumman, ostaa talon ja kidnappaa sinne taideopiskelija Mirandan, jota hän on ihaillut etäältä. Osapuolet rakastuvat toisiinsa ja Clegg lupaa vapauttaa Mirandan, mutta tapahtumat saavat toisenlaisen käänteen.


title: Neitoperho (vuoden 1965 elokuva)

text: Samasta John Fowlesin romaanista on saanut innoituksensa myös Auli Mantilan ohjaama suomalainen draamaelokuva "Neitoperho" vuodelta 1997.


title: Tomi Uusitorppa

text: Tomi Uusitorppa (s. 19. marraskuuta 1980 Rauma) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja.


title: Tomi Uusitorppa

text: Rauman Pallossa uransa vuonna 1986 aloittanut Uusitorppa pelasi Veikkausliigassa neljä kautta: kauden 2001 Rovaniemen Palloseurassa ja kaudet 2002–2004 FC Hämeenlinnassa. Ensimmäisen liigaottelunsa hän pelasi 19. elokuuta 2001 Rovaniemellä RoPS:n pelatessa Kuopion Palloseuraa vastaan. Ensimmäisen liigamaalinsa Uusitorppa teki 19. kesäkuuta 2002 FC Hämeenlinnan pelattua vierasottelun Lahtea vastaan. Yhteensä hän pelasi 79 liigaottelua ja teki niissä kuusi maalia.


title: Tomi Uusitorppa

text: Hämeenlinnan jälkeen Uusitorppa edusti Someron Voimaa, jossa hän toimi pelaaja-valmentajana. Uusitorppa jatkoi valmennusuraansa Hämeenlinnan Jalkapalloseurassa, jossa hän toimi HJS Akatemian päävalmentajana kaudet 2011 ja 2012. Hyvät esitykset Akatemian valmentajana johtivat Uusitorpan sopimukseen FC Hämeenlinnan kanssa syksyllä 2012.


title: Tomi Uusitorppa

text: Uusitorppa valmensi FC Hämeenlinnan Kakkosen läntisen lohkon neljännelle sijalle kaudella 2013. Helmikuussa 2014 ilmoitettiin kuitenkin Uusitorpan ja FC Hämeenlinnan purkaneen sopimuksensa yhteisymmärryksessä.


title: Patoamispolitiikka

text: Patoamispolitiikka oli Yhdysvaltain ulkopoliittinen doktriini, jonka tavoitteena oli estää kommunismin leviäminen ja Neuvostoliiton ulkopoliittisen vallan kasvu toisen maailmansodan jälkeen. Yhdysvallat pyrki tähän diplomaattisin, sotilaallisin ja taloudellisin keinoin. Patoamispolitiikka oli eräänlainen myöntyväisyyspolitiikan ja toisaalta vyörytyspolitiikan () välimuoto.


title: Patoamispolitiikka

text: Termiä käytti ensimmäisen kerran yhdysvaltalainen diplomaatti George F. Kennan raportissaan puolustusministeri James Forrestalille tammikuussa 1947. Patoamispolitiikan englanninkielisen nimityksen "containment" () esikuvana oli ranskankielinen ilmaus "cordon sanitaire", jolla tarkoitettiin länsivaltojen ulkopolitiikkaa Neuvostoliittoa kohtaan 1920-luvulla.


title: Patoamispolitiikka

text: Myöhemmin termiä on käytetty Yhdysvalloissa pyrkimyksistä tai tavoitteesta rajoittaa Kiinan vaikutusvallan kasvua maailmalla.


title: Lobamba

text: Lobamba on Swazimaan historiallinen pääkaupunki ja nykyisinkin maan lainsäädännöllinen pääkaupunki ja kuninkaallinen keskus. Lobamba on muun muassa maan parlamentin istuntopaikka ja kuningataräiti Ntombin asuinpaikka. Ntombi on nykyisen kuninkaan Mswati III:n äiti ja on kuninkaan rinnalla edelleen maan toinen hallitsija (). Kaupungissa on noin 6 000 asukasta.


title: Lobamba

text: Lobamba sijaitsee maan länsiosaan kuuluvan Hhohhon piirin alueella Ezulwinin laaksossa noin 18 kilometriä Mbabanesta etelään. Kaupunki on kuuluisa kahdesta vuosittaisesta seremoniallisesta tapahtumasta: elo-syyskuussa kuningataräidin kunniaksi järjestettävästä Umhlanga-juhlasta ja joulu-tammikuussa kuninkaan kunniaksi järjestettävästä Incwala-juhlasta. Juhlat koostuvat muun muassa tanssi- ja laulutapahtumista sekä muista perinteisissä asuissa käytävistä juhlamenoista.


title: Lobamba

text: Kaupungin merkittäviin rakennuksiin kuuluvat muun muassa valtionpalatsi Embo, kuninkaallinen Kraali, swazien kansallismuseo, parlamenttitalo ja entisen kuninkaan Sobhuza II:n museo.


title: Lobamba

text: Somhlolon stadionilla on 20 000 katsojapaikkaa, ja sitä käytetään monenlaisiin tapahtumiin kuten kruunajaisiin ja konsertteihin.


title: Lobamba

text: Lentoliikenneyhteyksiä kaupunkiin palvelee Matsaphan lentoasema.


title: Rosvohaukat

text: Rosvohaukat ("Polyboroides") on haukkojen heimoon kuuluva päiväpetolintusuku. Rosvohaukkojen sukuun kuuluu BirdLifen mukaan kaksi lajia.


title: Kåre Bluitgen

text: Kåre Bluitgen (s. 10. toukokuuta 1959) on tanskalainen kirjailija ja toimittaja. Hänen kirjallinen tuotantonsa kattaa muun muassa profeetta Muhammedin elämäkerran. 1970-luvulla Bluitgen oli myös aktiivisesti mukana tanskan vasemmiston toiminnassa ja politiikassa. Koulutukseltaan hän on peruskoulun opettaja. Lisäksi Bluitgen on suorittanut journalismin tutkinnon.


title: Kåre Bluitgen

text: Bluitgenin kirjoittaessa vuonna 2006 julkaistua profeetta Muhammedista kertovaa lastenkirjaa "Koranen og profeten Muhammeds liv", hänellä oli vaikeuksia löytää kuvittajaa kirjalleen. Useat kuvittajat pelkäsivät ääri-islamilaisten reaktioita ja siksi he kieltäytyivät kuvitustyöstä. Tanskalainen sanomalehti Jyllands-Posten sai Bluitgenin vaikeuksista idean pyytää neljääkymmentä pilapiirtäjää tekemään oman karikatyyrinsä profeetta Muhammedista. Kaksitoista näistä pilapiirroksista julkaistiin lehdessä 30. syyskuuta 2005. Julkaisu aiheutti tyrmistystä ääri-islamilaisissa piireissä ja siitä sai alkunsa Muhammad-pilapiirrosjupakkana tunnettu tapahtumasarja.


title: Virihaure

text: Virihaure on ruotsalaisessa Padjelannan kansallispuistossa sijaitseva järvi. Järven pinta-ala on 112 km ja korkeus merenpinnasta 580 metriä.


title: Dulé Hill

text: Karim Dulé Hill (s. 3. toukokuuta 1975) on yhdysvaltalainen näyttelijä. Hänet tunnetaan muun muassa rooleistaan "West Wingin" Charlie Youngina, elokuvan "Paahde" sipulimyyjä Samina ja televisiosarjan "Vihjeet hukassa" Burton ”Gus” Gusterina sekä sivuosasta elokuvassa "Sinussa on se jokin".


title: Twelve Girls Band

text: Twelve Girls Band on kiinalaisten naisten musiikkiryhmä. Ryhmässä oli alun perin nimensä mukaisesti kaksitoista jäsentä, mutta myöhemmin naisten määrä nousi kolmeentoista. Kiinan numerologia antoi yhtyeen perustajalle Jin Jiangille ajatuksen naisten yhtyeestä. Hän tiesi, että kiinalaisen perinteen mukaan naisten yhtyeessä pitäisi olla kaksitoista jäsentä (kaksitoista hiussolkea). Naiset soittavat perinteisiä kiinalaisia soittimia. Yhtye perustettiin vuonna 2001, ja kolmastoista jäsen Zhan Li Jun liittyi siihen vuonna 2003.


title: DarkBASIC

text: DarkBASIC on The Game Creatorsin kehittämä BASIC-tyyppinen ohjelmointikieli. Kieli on erityisesti suunnattu 2D- ja 3D-pelien ohjelmointiin mahdollisimman helposti. DarkBASIC ei kuitenkaan sovellu kovin isojen pelien ohjelmointiin, koska sen suorituskyky on melko pieni.


title: DarkBASIC

text: Kieli perustuu CoolBasicin tavoin muistiin ladattaviin objekteihin, ja sen lisäksi kuviin ja spriteihin, joita komennetaan objektikomennoilla. Objekteja voi luoda valmiista malleista (mm. kuutio, sylinteri, pallo), tai 3D-mallinnusohjelmalla luoduista 3D-malleista. "Mesh"-objektien muoto on haettu 3D-mallista, ja ne väritetään jollakin kuvalla.


title: DarkBASIC

text:
Alla oleva ohjelma luo vaakasuunnassa pyörivän kuution.
Ohjelmasta voi poistua milloin vain painamalla ESC-näppäintä.


title: Dinamo-Energija Jekaterinburg

text: HK Dinamo-Energija Jekaterinburg (), alkujaan "Spartak Sverdlovsk", oli venäläinen jääkiekkoseura, joka toimi nykyisessä Jekaterinburgissa (entisessä Svedlovskissa) Sverdlovskin alueella. Joukkue pelasi valtaosan olemassaolostaan Neuvostoliiton toiseksi korkeimmalla sarjatasolla Pervaja Ligassa, mutta nousi Neuvostoliiton ja Venäjän pääsarjaan 1990-luvuksi. Vuonna 2007 pääsarjasta kuusi vuotta aiemmin pudonnut joukkue lakkautettiin.


title: Dinamo-Energija Jekaterinburg

text: Sverdlovskiin perustettiin jääkiekkojoukkue vuonna 1950 nimellä "Spartak Sverdlovsk". Joukkue osallistui Neuvostoliiton toiseen sarjatasoon Pervaja Ligaan, jonka mestaruuden se voitti kyseisellä nimellä 1955 ja 1967.


title: Dinamo-Energija Jekaterinburg

text: Vuonna 1967 joukkueen nimeksi vaihtui "Avtomobilist Sverdlovsk". Se nousi 1960-luvun lopulla pariksi vuodeksi Neuvostoliiton pääsarjaan, mutta putosi aina takaisin toiselle tasolle. Seura voitti Pervaja Ligan 1972, 1974 ja 1977 ja lopulta nousi 1970- ja 1980-lukujen taitteeksi maan pääsarjaan. Avtomobilist Sverdlovsk putosi kuitenkin muutaman kauden jälkeen takaisin Pervaja Ligaan, jonka se voitti vielä 1984 ja 1986. Kaudeksi 1989–1990 Avtomobilist Sverdlovsk nousi jälleen pääsarjaan, ja pelasi siellä Neuvostoliiton hajoamiseen saakka. Tästä joukkue jatkoi 1991–1992 an.


title: Dinamo-Energija Jekaterinburg

text: Vuonna 1992 Svedlovskin kaupungin nimi palautettiin Jekaterinburgiksi, ja joukkueen nimeksi tuli "Avtomobilist Jekaterinburg". Seura pysyi korkeimmalla sarjatasolla Kansainvälisessä liigassa ja Venäjän jääkiekon superliigassa aina kauteen 1997–1998 asti. Tuolloin juuri nimen "Spartak Jekaterinburg" saanut seura putosi Vysšaja Ligaan.


title: Dinamo-Energija Jekaterinburg

text: Joukkue aloitti Vysšaja Ligassa uudella nimellä "Dinamo-Energija Jekaterinburg" ja kohosi heti yhden kauden jälkeen takaisin superliigaan. Joukkue pelasi kaksi heikkoa kautta superliigassa, minkä jälkeen se pudotettiin Vysšaja Ligaan. Seura jumiutui liigan keskikastiin ja sen hiipuva toiminta lopetettiin vuonna 2007.


title: Dinamo-Energija Jekaterinburg

text: Vuonna 2006 Jekaterinburgiin perustettiin uusi jääkiekkojoukkue, joka nimettiin HK Avtomobilistiksi.


title: James McCloud

text: James oli naimisissa Vixy Reinard nimisen kettunaisen kanssa mutta tämä kuoli autopommi-iskussa, jonka Andross oli alun perin suunnitellut tappaakseen Jamesin ja saadakseen Vixyn itsellensä, koska Andross oli salaa rakastunut tähän. (Vixy Reinard ilmestyi vain Nintendo Power sarjakuvissa.)


title: James McCloud

text:
James ilmestyi ensimmäistä kertaa "Lylat Wars" pelissä, jossa hän ilmestyi henkenä/kummituksena, joka auttoi poikansa Foxin ulos Androssin pesästä, kun tämä tuhosi Androssin oikean muodon "true form". James ilmestyi pelissä vain kun sen pelasi Hard/Expert vaikeustasolla. Kun pelaaja pelaa seuraavan kerran pelin uudestaan alusta, heti paihitettyään Androssin ja saamaan Jamesin avukseen, Foxille ilmestyy Jamesin lentäjän aurinkolasit ikään kuin saavutukseksi.
James ei ole nähty ikinä ottavan aurinkolasejaan pois päästään missään pelissä.
"issa" Aparoidi Kuningatar pystyi puhumaan Jamesin äänellä, yrittäen käännyttä Foxin ja muut tämän puolelle. Fox kuitenkin tiesi että tämä versio hänen isästään oli valetta, koska James sanoi kerran Foxille "Lylat Wars" pelin lopussa "Never give up my son, never give up, trust your instinct." Tämä voidaan suomentaa "Älä ikinä luovuta poikani, älä ikinä luovuta, usko vaistoihisi."


title: James McCloud

text: James on ilmestynyt myös mm. "Star Fox Adventuressa", "Star Fox: Assaultissa" ja "Star Fox Commandissa".


title: James McCloud

text: James, kuten myös Fox on suunniteltu stereotyyppisesti amerikkalaisista armeijan lentäjistä, joissa on vivahteitä, mm "Star Wars" ja "Top Gun" -elokuvista.


title: Tapani Lausti

text: Tapani Lausti (s. ) on suomalainen eläkkeellä oleva toimittaja ja ulkomaankirjeenvaihtaja. Hän työskenteli urallaan YLE:ssä, BBC:ssä ja Suomen Lontoon instituutissa. Hän sai valtion tiedonjulkistamispalkinnon yhdessä Kaj Bärlundin kanssa teoksesta "Palkat paketissa" vuonna 1972. Toimittajana Lausti on erikoistunut kansainväliseen politiikkaan ja aatehistoriaan. Nykyään Lausti asuu Espanjassa.


title: Tapani Lausti

text: Laustin työhön ovat kuuluneet maailmanpolitiikan kriittinen seuranta ja analyysi jo 1960-luvulta, jolloin Lausti aloitti uransa. Kylmän sodan aikana Lausti ei hyväksynyt hyväksynyt valintaa kapitalismin ja reaalisosialismin välillä, vaan kuului niihin, jotka toivat esiin vapaudenhenkisen sosialismin vaihtoehdon. Vuodet 1967–1986 Lausti työskenteli Yleisradiossa. Vuosina 1973–1982 hän toimi ulkomaantoimittajana, vuodet 1983–1986 Ylen vakituisena Lontoon-kirjeenvaihtajana ja 1987–1995 freelancerinä Lontoossa. Raportteja hän on tehnyt myös Irlannista, Neuvostoliitosta, Jugoslaviasta, Romaniasta, Tšekkoslovakiasta, Libyasta, Kiinasta, Filippiineiltä ja Brysselistä. Vuosina 1981–1982 Lausti myös luennoi Itä-Euroopan poliittisista järjestelmistä Helsingin yliopistossa. Koulutukseltaan Lausti on valtiotieteiden maisteri ja gradunsa, jonka aihe oli "Yhdysvaltain ulkopolitiikka kommunistimaihin nähden", hän teki vuonna 1966. Suomen Lontoon Instituutissa Lausti toimitti lehteä nimeltä "Eagle Street". Siirryttyään eläkkeelle Lausti on keskittynyt tutkimaan historian laboratoriossa kokeiltuja toisenlaisia ihanteita, elämänmuotoja ja kasvatusperiaatteita. Lausti uskoo yhä useampien ihmisten ymmärtäneen, että nyky-yhteiskunnat on rakennettu kestämättömälle pohjalle. Laustin mielestä on havaittavissa niin monia kriisejä ja uhkia, että tulevaisuuteen huolettomasti suhtautuminen on tuudittautumista illuusioihin. Uhkina Lausti näkee muun muassa ilmastonmuutoksen, kansainvälisen politiikan militarisoitumisen ja kansainvälisen talouden mahdollisen romahtamisen.


title: Parijuovamakrilli

text: Parijuovamakrilli ("Grammatorcynus bilineatus") on ahvenkalojen lahkoon kuuluva makrillikala. Se sekoitetaan usein sukulaiseensa haimakrilliin, ("Grammatorcynus bicarinatus").


title: Parijuovamakrilli

text: Parijuovamakrilli kasvaa enimmillään metrin pituiseksi ja 3,5 kg painoiseksi. Parijuovamakrillin pää ja vartalo ovat selän puolelta vaaleansinisiä ja vatsan puolelta vaaleankeltaisia. Ensimmäinen selkäevä on valkoinen, muut evät ovat tummanharmaita tai mustia.


title: Parijuovamakrilli

text: Parijuovamakrillia on Intian valtameren ja läntisen Tyynenmeren kala. Sen levinneisyysalue ulottuu Punaiseltamereltä itään Andamaanienmerelle asti ja edelleen Australian pohjoisrannikon, Marshallinsaarten ja Fidžisaarten subtrooppisiin ja trooppisiin vesiin.


title: Parijuovamakrilli

text: Parijuovamakrilli elää yleensä suurina parvina riuttojen läheisissä matalissa vesissä. Se laskeutuu harvoin yli 15 metriin.


title: Parijuovamakrilli

text: Parijuovamakrilli on nopealiikkeinen petokala, joka syö monenlaisia kaloja ja äyriäisiä, mieluiten kuitenkin sardiineja ja sardelleja.


title: Parijuovamakrilli

text: Parijuovamakrillin pyynnillä ei ole suurta taloudellista merkitystä, mutta virkistyskalastajat kalastavat sitä mielellään.


title: Parijuovamakrilli

text: Lajin liha on mureaa ja maukasta mutta tuoksahtaa hieman ammoniakille. Hajun saa pois käsittelemällä kala sitruunamehulla ennen kypsentämistä. Kala on hyvin rasvainen, minkä takia se sopii hyvin savustettavaksi tai ja hiillostettavaksi. Parijuovamakrillia myydään tuoreena, pakastettuna ja säilykkeenä. Se tarjoillaan pääasiassa pannulla paistettuna, uunissa kypsennettynä, savustettuna tai hiillostettuna.


title: Taistolaisuuden musta kirja

text: Taistolaisuuden musta kirja: Muistoja on toimittaja Ilkka Kylävaaran kirja, jossa käydään läpi taistolaisuuden eli Suomen Kommunistisen Puolueen vähemmistön historiaa. Teos on kokoelma muistelmia ja 1970-luvun kirjallisia lähteitä, joita Kylävaara kommentoi vapaamuotoiseen tyyliin. Tekijä pyysi kirjaansa varten aineistoa ”jokaiselta, joka halusi muistella”. Kylävaara oli itse aktiivinen 1970-luvun taistolaisessa kulttuuriliikkeessä.


title: Taistolaisuuden musta kirja

text: Kirjan nimi viittaa 2000-luvun alussa ilmestyneeseen "Kommunismin mustaan kirjaan". Heikki Mäki-Kulmala kirjoitti Kylävaaran teoksen vastineeksi "Taistolaisuuden harmaan kirjan".


title: Taistolaisuuden musta kirja

text: Kirjan mukaan taistolaiset halusivat liittää Suomen Neuvostoliittoon tai saada Suomeen samanlaisen järjestelmän sekä hyväksyivät Tšekkoslovakian miehityksen 1968 tai olivat siitä vaiti. Kirjan mukaan taistolaiset pyrkivät estämään kaiken Neuvostoliiton kritiikin ja harjoittivat suoranaista mielipidevainoa.


title: Taistolaisuuden musta kirja

text: Kirjan mukaan taistolaisia olivat muun muassa Bengt Ahlfors, Eija Ahvo, Kanerva Cederström, Kaj Chydenius, Henrik Otto Donner, Carolus Enckell, Kristiina Halkola, Päivi Hartzell, Satu Hassi, Jussi Helminen, Pirjo Honkasalo, Laura Jäntti, Kai Kalima, Kaisa Korhonen, Jaakko Laakso, Katariina Lahti, Jyrki Lappi-Seppälä, Raila Leppäkoski, Pertti Melasniemi, Marja-Leena Mikkola, Pekka Milonoff, Christian Moustgaard, Lasse Naukkarinen, Tytti Oittinen, Hannu Raittila, Jeja-Pekka Roos, Juha Rosma, Pentti Saaritsa, Arja Saijonmaa, Pirkko Saisio, Leif Salmén, Asko Sarkola, Jukka Sipilä, Esko-Juhani Tennilä, Leena Uotila, Juha Virkkunen, Kari Väänänen ja Matti Wuori.


title: Lorenzo Mariani

text: Lorenzo Mariani on Palermon oopperatalon Teatro Massimon taiteellinen johtaja vuodesta 2005.


title: Lorenzo Mariani

text: Mariani on opiskellut Harvardin ja Firenzen yliopistossa. Hän aloitti ohjaajanuransa Fiorentinon Maggio Musicale -juhlilla, jonne hän ohjasi "Ritari Siniparran linnan". Myöhemmin hän on ohjannut sinne oopperat "L’Heure Espagnole" (Espanjalainen hetki), "Le Comte Ory" (Veijarikreivi), "Kohtalon voima" ja "Aida". Hän on ohjannut eurooppalaisissa ja yhdysvaltalaisissa oopperataloissa ja lisäksi Shanghaissa ja Tokiossa.


title: Ateenan yliopisto

text: Ateenan yliopisto, virallisesti "Ateenan kansallinen ja kapodistrinen yliopisto" () on yliopisto, joka toimii Ateenassa Kreikassa. Se on perustettu vuonna 1837 ja se on paitsi Kreikan myös koko Balkanin ja itäisen Välimeren alueen vanhin yliopisto.


title: Ateenan yliopisto

text: Yliopistossa on kahdeksan tiedekuntaa ja yhteensä 32 laitosta. Niissä opiskelee noin 122 000 opiskelijaa, joista 12 000 on jatko-opiskelijoita. Yliopistolla on noin 3 200 työntekijää, joista noin 1 900 on opettajakuntaa. Yliopiston päärakennus sijaitsee Ateenan keskustassa ja pääkampus Zográfoussa.


title: Ateenan yliopisto

text: Ateenan yliopisto perustettiin 3. toukokuuta 1837. Se toimi aluksi uusklassisessa rakennuksessa Ateenan Akropoliin pohjoispuolella. Kyseinen rakennus toimii nykyään yliopistomuseona. Yliopiston nimi oli alun perin "Ottolainen yliopisto" (Οθώνειον Πανεπιστήμιον) Kreikan ensimmäisen kuninkaan Otto I:n kunniaksi. Yliopistoon kuului neljä tiedekuntaa, jotka olivat teologinen, oikeustieteellinen, lääketieteellinen ja filosofinen tiedekunta. Yliopiston opettajia oli alussa 33, ja siinä aloitti tuolloin 52 opiskelijaa.


title: Ateenan yliopisto

text: Tanskalainen arkkitehti Hans Christian Hansen suunnitteli yliopistolle uuden uusklassismia edustavan päärakennuksen, joka tunnetaan nykyisin etummaisen siipensä mukaan nimellä "Propylaia". Sen rakentaminen alkoi vuonna 1839 ja se vihittiin käyttöön vuonna 1841. Nykyisin rakennus toimii yliopiston juhlasalina sekä hallintorakennuksena. Rakennuksen taemmaiset siivet valmistuivat vuonna 1864. Hansenin veli Theofil Hansen täydensi yliopistorakennuksen uusklassiseksi trilogiaksi sen kummallekin puolelle myöhemmin valmistuneilla Ateenan Akatemian (1856) ja Kreikan kansalliskirjaston (1888) rakennuksilla.


title: Ateenan yliopisto

text: Vuonna 1862 yliopisto nimettiin "Kansalliseksi yliopistoksi" (Εθνικόν Πανεπιστήμιον). Vuosina 1911–1932 yliopisto toimi kahtena eri yksikkönä, joiden nimet olivat "Kapodistrinen yliopisto" (humanistiset tieteet; nimetty itsenäisen Kreikan perustajan ja ensimmäisen valtionpäämiehen Ioánnis Kapodístriaksen kunniaksi) ja "Kansallinen yliopisto" (luonnontieteet). Vuonna 1932 yksiköt yhdistettiin ja yliopisto nimettiin virallisesti nykyiselle nimelleen "Ateenan kansalliseksi ja kapodistriseksi yliopistoksi".


title: Ateenan yliopisto

text: Ateenan yliopisto oli maan ainoa yliopisto 1900-luvun alkupuolelle saakka.


title: Ateenan yliopisto

text: Yliopiston tiedekunnat ja niiden laitokset ovat:


title: Ateenan yliopisto

text: Yliopiston pääkampus sijaitsee Áno Ilísiassa Zográfoussa.


title: Mustat silmät

text: Mustat silmät (, Otši tšornyje) on venäläinen laulu.


title: Mustat silmät

text: Laulun nuotit ja sanat on kirjoittanut ukrainalainen Jevhen Hrebinka 17. tammikuuta 1843.


title: Mustat silmät

text: Toinen versio laulusta


title: Mustat silmät

text: Suomeksi kappale on levytetty useita kertoja. Ensimmäisen kerran sen käänsi suomeksi Kerttu Mustonen ja levytti Eugen Malmsten vuonna 1939. Toisen käännöksen on tehnyt Saukki, ja sen levytti ensimmäisen kerran Brita Koivunen vuonna 1956. Suomeksi laulun ovat levyttäneet myös mm. Henry Theel, Reijo Taipale ja Tamara Lund. Instrumentaalina sen levytti Viljo Vesterinen jo vuonna 1937. ”Mustat silmät” kuullaan myös Tauno Palon esittämänä elokuvassa "Ylijäämänainen" (1951), jossa sanoittajaksi on mainittu V. Arti.


title: Mustat silmät

text: Saukin tekemä käännös alkaa riveillä: Mustat silmät / yötä tummemmat / tulta kuumemmat / kaikkein kauneimmat...


title: Tiger Woods PGA Tour

text: Tiger Woods PGA Tour on Electronic Artsin julkaisema Golf-aiheinen urheilupelisarja.


title: Cut the Crap

text: Cut the Crap on brittiläisen The Clashin marraskuussa 1985 julkaistu kuudes ja viimeiseksi jäänyt studioalbumi. Ennen albumin nauhoituksia yhtyeen kitaristi Mick Jones ja rumpali Topper Headon jättivät yhtyeen, josta johtuen levyllä käytettiin vierailevia muusikoita.


title: Cut the Crap

text: Ilmestyessään levyn kaupallinen menestys oli heikko ja se sai osakseen huonoa palautetta kriitikoilta. Ainoastaan singlenä julkaistu "This Is England" -kappale on jäänyt elämään myöhemmin julkaistuille The Clashin kokoelmille.


title: Cut the Crap

text: Kaikki kappaleet ovat Joe Strummerin ja Bernard Rhodesin sanoittamia ja säveltämiä. Seuraavat henkilöt soittavat "Cut the Crap" levyllä. Ainoastaan Joe Strummer ja Paul Simonon ovat varsinaisia The Clash yhtyeen jäseniä. Muut soittajat ovat vierailevia muusikoita.


title: Hamilkar Barka

text: Hamilkar Barka (noin 275 – 228 eaa.) oli karthagolainen kenraali ja valtiomies. Hänen poikansa Hannibal, Hasdrubal ja Mago olivat myös sotapäälliköitä.


title: Hamilkar Barka

text: Hamilkar johti Karthagon joukkoja Sisiliassa Rooman tasavaltaa vastaan ensimmäisessä puunilaissodan loppuvaiheessa 247–241. Hän onnistui voittamaan useita taisteluita, mutta ei kuitenkaan pystynyt kukistamaan roomalaisia Sisiliassa. Hamilkaria pidettiin kuitenkin sodan pätevimpänä sotapäällikkönä.


title: Hamilkar Barka

text: Sodan päätyttyä Hamilkar määrättiin palaamaan Karthagoon. Hänen joukkonsa jäivät aluksi vielä Sisiliaan. Palattuaan sieltä palkkasotilaat ryhtyivät vaatimaan maksamatta jääneitä palkkojaan ja nousivat lopulta kapinaan. Karthago joutui konfliktissa lujille, mutta Hamilkar onnistui lopulta kukistamaan kapinan 237 eaa.


title: Hamilkar Barka

text: Kapinan päätyttyä Hamilkar määrättiin armeijan komentajaksi Hispaniaan. Hän soti alueella yhdeksän vuotta ja onnistui laajentamaan Karthagon alueita. Hamilkar kuoli väijytyksessä 228 eaa. Häntä seurasi komentajana vävynsä Hasdrubal.


title: BrookGPU

text: BrookGPU on Stanfordin yliopistossa kehitetty streamohjelmointikieli. Sitä käytetään nykyaikaisissa näytönohjaimissa yhdistämään näytönohjain ja ei-graafinen laitteisto tai GPGPU. Ohjelmointikieltä voidaan käyttää NVIDIAN ja ATIn näytönohjainten sekä Intelin näytönohjainten ohjelmoimiseen.


title: BrookGPU

text: BrookGPUta voidaan kirjoittaa streamohjelmointikielellä, joka on ANSI C:n variaatio. Sitä voidaan hyödyntää OpenGL 1.3 + Direct 9+ tai AMD:n Close to Metal -ohjelmointikielten taustana. Sen lisäksi sitä voidaan ajaa Microsoft Windows-, Linux- tai MAC OS X -käyttöjärjestelmissä. Vaikka BrookGPU on lisensoitu BSD-lisenssillä, jotkin osat ovat kuitenkin GNU-lisenssillä, ja se on vapaasti levitettävä ohjelma.


title: BrookGPU

text: BrookGPU on ollut betavaiheessa pitkän aikaa.


title: Konna (artisti)

text: Konna on helsinkiläinen rap-artisti. Hän on tullut tunnetuksi Adebizi & Konna hip hop -duossa, jonka kanssa hän julkaisi Korvia myöten EP:n lokakuussa 2008. Konna julkaisi oman "Sei7semän" -nimisen sooloalbumin 5. toukokuuta 2010 3rd Rail Musicin kautta. Konna muodostaa Symposium Infra -nimisen yhtyeen tuottaja Ghost Roguen kanssa. Yhtyeen debyyttialbumi "Pohjola" julkaistiin Napoleon Digitalin kautta 16. marraskuuta 2012. Albumin kappaleista "Mustilla vesillä" ja "Lapinlahden lalli" on julkaistu musiikkivideot.


title: Raviv Limonad

text: Raviv Limonad (s. 26. elokuuta 1984, Netanya) on israelilainen koripalloilija. Hänen nykyinen seurajoukkueensa on Hapoel Tel Aviv BC.


title: Raviv Limonad

text: Limonad aloitti koripallon Maccabi Natanyan juniorijoukkueissa. Vuonna 2002 hän siirtyi Ironi Ramat Ganiin, jossa hän pelasi puolitoista kautta. Kauden 2003–2004 puolessa välissä Limonad siirtyi Hapoel Jerusalemiin ja voitti seuran paidassa kauden 2003–2004 ULEB Cupin. Kaudella 2006–2007 hän kehittyi valtavasti Ironi Nahariyan paidassa ja tämä herätti Le Mans Sarthe Basketin kiinnostuksen. Ainoastaan yhden kauden jälkeen Israelin ulkopuolella Limonad palasi Ironi Nahariyaan. Hän pelasi seurassa maaliskuuhun 2009 saakka, jolloin hän siirtyi Maccabi Tel Aviviin, koska Ironi Nahariyalla oli talousvaikeuksia. Sopimus oli kolmen vuoden pituinen.


title: Raviv Limonad

text: Ainoastaan yhden kauden jälkeen Limonad siirtyi kuitenkin espanjalaiseen Menorca Bàsquetiin, josta hän siirtyi edelleen kauden päätyttyä Ironi Ashkeloniin. Kaudeksi 2012–2013 hän teki sopimuksen Hapoel Jerusalemiin, muttei pelannut seurassa koko kautta. Kaudeksi 2013–2014 Limonad siirtyi Hapoel Tel Avivin joukkueeseen.


title: Sitronelloli

text: Sitronelloli (CHO) on luonnossa esiintyvä monoterpenoidi, jota esiintyy monien kasvien öljyissä. Sitronellolia tavataan kahtena enantiomeerina (+)- ja (–)-sitronellolina. Kasveissa on usein kumpaakin isomeeria. (+)-Sitronelloli on vallitsevana muotona muun muassa "Boronia citriodorassa", sitruunaeukalyptuksessa ("Eucalyptus citriodora") ja sitruunaruohoihin kuuluvassa sitronellassa ("Cymbopogon nardus"). (–)-Sitronellolia esiintyy huomattavia määriä ruusuissa ja kurjenpolvissa. (–)-Sitronellolin tuoksu on (+)-muotoa hennompi.


title: Sitronelloli

text: "Boronia citriodora"n öljyissä sitronellolin osuus on 80 prosenttia. Ruusuissa ja kurjenpolvissa vastaava luku on 50 % ja sitruunaeukalyptuksessa ja sitruunaruohoissa noin 15–20 prosenttia.


title: Sitronelloli

text: Sitronellolia voitaisiin erottaa hajustekäyttöön kasvien öljyistä, mutta ruusuöljyn ongelmana on hinta ja muissa halvemmissa kasviöljyissä ongelmaksi muodostuu sitronellolin vähäisyys. Sitronellolia voidaan valmistaa teollisesti usealla eri tavalla. Sitronellaali on sitronellolin hapettumistuote ja voidaan pelkistää sitronelloliksi. Muita tapoja valmistaa yhdistettä on geraniolin tai nerolin vedytyksellä tai sitraalista vetyä poistamalla.


title: Sitronelloli

text: Sitronelloli on yksi käytetyimmistä tuoksuvista aineista. sitä suihkutetaan muun muassa kukka-asetelmiin antamaan sitruunan tuoksua. Lisäksi yhdistettä käytetään valmistettaessa estereitä, joita syntyy sen ja karboksyylihappoanhydridien reaktiolla.


title: Sei7semän

text: Sei7semän (tyyliteltynä SEI7SEMÄN) on Adebizi & Konna -nimisestä rap-duosta tutun Konnan ensimmäinen sooloalbumi. Sen julkaisi 3rd Rail Music 5. toukokuuta 2010. Albumin teemana ovat seitsemän kuolemansyntiä.


title: Sei7semän

text: Albumi piti julkaista alun perin jo syksyllä 2009, mutta julkaisu siirtyi seuraavalle keväälle. Albumin lopullisesta versiosta jäi pos kappale "Kohtuuttomuus", joka lisättiin ilmaisladattavaksi internetiin kesäkuussa 2010. Kappaletta pystyi lataamaan ainoastaan seitsemän päivän ajan tai 100 nopeinta lataajaa. "Rippituoli"-kappaleen lopulliselle versiolle lisättiin vielä Notkea Rotta, jonka ei alun perin pitänyt vierailla albumilla. Albumista on julkaistu kahden minuutin promovideo, jossa taustalla soi "Sei7semän"-kappale.Kun albumin takakannen kappalelistan tummennetut kirjaimet yhdistetään syntyy sana "7 syntiä".


title: Close to Metal

text: Close to Metal (CTM) on betavaiheessa oleva alhaisen tason ohjelmointikieli, jonka ATI on kehittänyt GPGPU-käyttöliittymäkseen. CTM on ollut olemassa vasta lyhyen aikaa ja ensimmäisen sen pohjalta kehitetty tuote on nimetty Stream SDK:ksi.


title: Close to Metal

text: Suuri osa CTM:n komponenteista on avoimen ohjelmakoodin periaatteita noudattavia.


title: Luoton loppu

text: Luoton loppu - Rahavallan raunioilta kohti uutta kapitalismia on Timo Harakan kirjoittama pamfletti vuonna 2007 alkaneesta maailmantalouden kriisistä ja "äärikapitalismin konkurssista". Kirja on julkaistu kesäkuussa 2009 WSOY:n Barrikadi-sarjassa.


title: Luoton loppu

text: Harakan mukaan finanssikriisi ja siitä aiheutunut maailmanlaajuinen taantuma osoittavat, että äärikapitalistinen ideologia on ajautunut samanlaiseen vararikkoon kuin kommunismi 1980-luvun lopussa. Luottamus markkinoiden omaan kykyyn säädellä ja ohjata itseään on ollut katastrofaalinen virhe. Vaihtoehto ei kuitenkaan ole valtiojohtoinen komentotalous, vaan kapitalismin omakin logiikka edellyttää yhteistyötä markkinoiden ja julkisen vallan välillä.


title: Luoton loppu

text: Rahoitus, jonka rooli kansantaloudessa on palvella markkinoita – ohjaamalla varoja tehokkaasti parhaaseen liiketoimintaan sekä antamalla ajantasaista ja oikeaa tietoa sijoittajille – on päästetty kasvamaan jättimäiseksi finanssiteollisuudeksi, jolla on liikaa valtaa. Kirja analysoi vuoden 2008 talouskriisin keskeisiä syitä ja ruotii finanssijärjestelmän uudistamistarpeita.


title: Seututie 357

text: Seututie 357 on Kotkan Helilästä Kouvolan Anjalaan kulkeva seututie. Tien nimi on Kotkan puolella Hurukselantie ja Kouvolan puolella Majakiventie. Koko tie on kaksikaistainen ja sen pituus on 22 kilometriä.


title: Seututie 357

text: Tie toimii osittain valtatien 15 rinnakkaistienä. Tie alkaa Helilästä valtatien 7 liittymän numero 77 kohdalta ja päättyy Anjalaan, seututien 354 risteykseen. Tieltä on Kotkan Peippolasta yhteys Kymin lentokentälle. Susikosken silta ylittää Kymijoen Hurukselan ja Anjalan välillä.


title: Seututie 357

text: Tie on runsaasti liikennöity. Tie on erityisesti motoristien suosima. Myös raskaita ajoneuvoja liikkuu, sillä tien läheisyydessä on muutamia hakkuualueita ja kauempana paperitehtaitakin. Hurukselantietä ajaa muutama bussivuoro, mutta julkiset liikenneyhteydet eivät ole kovin hyvät.


title: Seututie 357

text: Hurukselan alueen siltoja on levennetty 1990-luvun lopulla. Helilästä on jatkettu yhdistettyä pyörätietä ja jalkakäytävää pidemmälle pohjoiseen Eskolan ja Ristinkallion suuntaan vuonna 2009. Pyöräilijöitä kulkeekin tiellä verraten paljon.


title: M/S Melody

text: M/S "Melody" on MSC Mediterranean Shipping Companyn lipun alla purjehtiva vuonna 1982 Ranskassa valmistunut risteilyalus.


title: M/S Melody

text: Alus tilattiin Constr. Navale de la Méditerranéen telakalta La Seynestä Ranskasta. Sen köli laskettiin telakkanumerolla 1432 ja alus laskettiin vesille 9. tammikuuta 1981. Alus luovutettiin 2. huhtikuuta 1982 liberialaiselle Home Linesille nimellä "Atlantic".


title: M/S Melody

text: Alus saapui 14. huhtikuuta 1982 New Yorkiin, josta se aloitti ensimmäisen risteilynsä Bermudalle vielä samana päivänä. Alus myytiin 1988 Premier Cruise Linelle, jonka kotipaikka oli myös Monrovia Liberiassa. Alus nimettiin kaupan yhteydessä uudelleen "Starship Atlanticiksi". Alus myytiin toukokuussa 1997 Westria Holdingsille, jonka kotipaikka on Geneve Sveitsissä. Aluksen operoinnista vastaa MSC Mediterranean Shipping Company. Alus sai uuden nimen "Melody" ja se siirrettiin Panaman lipun alle. Alus nimettiin uudelleen 2004 "MSC Melodyksi" ja se poistettiin käytöstä tammikuussa 2013.


title: Rick J. Jordan

text: Rick J. Jordan (oik. Hendrik Stedler, s. 1. tammikuuta 1968 Hannover, Länsi-Saksa) on saksalainen muusikko. Hän on ollut tunnettu tekno-yhtye Scooterin jäsenenä.


title: Rick J. Jordan

text: Viiden vuoden iässä Rick aloitti pianon soiton. Hän opetteli tuolloin myös mikserin käyttöä. Rick toi Scooterille tyypilliset melodiset elementit.


title: Rick J. Jordan

text: Hän tuotti myös levyllisen Crown of Creationin musiikkia.


title: Rick J. Jordan

text: Rick on naimisissa Nikk'in kanssa ja heille syntyi 21. elokuuta 2007 Keira-niminen tytär.


title: Rick J. Jordan

text: Rick Jordan erosi Scooterista vuoden 2014 alussa.


title: Tuorakka

text: Tuorakka on Orimattilan kylä, joka sijaitsee Länsi-Orimattilassa.


title: Tuorakka

text: Tuorakka mainitaan itsenäisenä kylänä ensimmäisen kerran 1500-luvun loppupuolen tiliasiakirjoissa, jolloin se kuului Uudenkylän Korpikylän neljänneskuntaan. Orimattilan vuonna 1632 perustettuun kirkkopitäjään se on kuulunut alusta asti.


title: Tuorakka

text: Tuorakka rajoittuu seuraaviin Orimattilan kyliin: idässä on Luhtikylä ja etelässä on Keituri. Tuorakan pohjoisraja on yhteinen Hollolan kanssa.


title: Michelle Ann Dunphy

text: Michelle Ann Dunphy (s. 28. joulukuuta 1982 Columbus, Ohio) on yhdysvaltalainen Voicey-palkittu ääninäyttelijä.


title: Michelle Ann Dunphy

text: Dunhpy kiinnostui ääninäyttelemisestä nuorella iällä ja pääsi opiskelemaan teatteria ja radiossa työskentelyä Michiganin collegessa. Hän innostui radiossa työskentelystä ja ryhtyi työskentelemään sen parissa koulun ohella, sekä kesäisin. Dunphylla oli kuitenkin hauskempaa äänittää mainoksia, kuin toimia radiojuontajana ja päätti muuttaa aviomiehensä kanssa Los Angelesiin pyrkiäkseen täysipäiväiseksi ääninäyttelijäksi. Uuden kaupungin myötä hän opiskeli ääninäyttelemistä muun muassa Bob Bergenin, Pat Fraleyn ja Richard Horvitzin kursseilla.


title: Michelle Ann Dunphy

text: Sittemmin Dunphy on tehnyt äänirooleja videopeleihin, mainoksiin ja dubannut animea englanniksi. Hänet palkittiin myös vuonna 2009 Voicey-gaalassa parhaana uutena äänenä.


title: Kohortti

text: Kohortti voi tarkoittaa:


title: Theofil Hansen

text: Theophil Edvard von Hansen (alk. Theophilus Hansen) (13. heinäkuuta 1813 Kööpenhamina, Tanska – 17. helmikuuta 1891 Wien, Itävalta), vapaaherra von Hansen, oli norjalais-tanskalainen arkkitehti, josta myöhemmin tuli Itävallan kansalainen. Hän nousi maineeseen erityisesti Wieniin suunnittelemiensa rakennusten ja rakennelmien ansiosta, ja häntä pidetään uusklassismin merkittävänä edustajana.


title: Theofil Hansen

text: Hansen on suunnitellut muun muassa Ateenan yliopiston "Propylaea"-rakennuksen, jonka hän suunnitteli 1859 mutta joka valmistui vasta 1885..


title: Theofil Hansen

text: Hänen veljensä on tanskalainen arkkitehti Christian Hansen, joka myös on suunnitellut Ateenaan sekä yliopisto- että muista rakennuksia.


title: Santa Martan taistelu

text: Santa Martan taistelu oli Kuninkaallisen laivaston ja Ranskan laivaston välillä 20.-24. elokuuta 1702 Karibian merellä Santa Martan edustalla käyty meritaistelu. Se oli osa Espanjan perimyssotaa. Taistelussa brittiläinen vara-amiraali John Benbow komensi seitsemää linjalaivaa ja ranskalaiseen amiraali Jean du Cassen komentamaan taisteluosastoon kuului neljä linjalaivaa ja fregatti.


title: Santa Martan taistelu

text: Taisteluun osallistui ainoastaan osa brittiläisestä osastosta, koska osa kapteeneista kieltäytyi osallistumasta taisteluun. Tämän seurauksena du Casse sai mahdollisuuden vetäytyä taistelusta ja pelastaa ranskalaisen laivasto-osaston Karibian merellä.


title: Santa Martan taistelu

text: Laivastot kohtasivat toisensa 20. elokuuta käyden taistelua neljä seuraavaa päivää. Benbow'n osastosta taisteluun osallistuivat ainoastaan lippulaiva "HMS Breda" ja 48-tykkiset "HMS Ruby" ja "HMS Falmouth". Loput Benbowin osastosta "HMS Defiance", "HMS Greenwich", "HMS Pendennis" ja "HMS Windsor" "kieltäytyivät" osallistumasta taisteluun käskystä huolimatta. Alusten kapteenit eivät huomioineet lippuviestejä.


title: Santa Martan taistelu

text: Benbow vetäytyi taistelusta ketjukuulan murskattua häneltä oikean jalan. Osasto palasi Jamaikalle, jossa Benbow kuoli muutamaa päivää myöhemmin haavoihinsa.


title: Santa Martan taistelu

text: Benbowin haavoituttua toimintakyvyttömäksi kontra-amiraali Whetstone otti tilapäisesti osaston komentoonsa. Uusi komentaja palasi pikaisesti Port Royaliin. Matkaan ja sotaoikeuden valmisteluihin kului 62 päivää. "HMS Pendennisin" kapteeni Thomas Hudson kuoli ennen oikeudenkäynnin alkamista.


title: Santa Martan taistelu

text: Syytetyt kapteenit siirrettiin sotaoikeuden kokoontumispaikalle "HMS Bredan" kannelle, jossa oikeus istui 19.-23. lokakuuta. Kontra-amiraali Whetstone toimi oikeuden puheenjohtajana, kun Benbow siirsi tehtävän hänelle. Oikeus totesi "HMS Defiancen" ja "HMS Greenwichin" kapteenit Richard Kirkbyn ja Cooper Waden syyllisiksi käskyjen viivyttämiseen, käskystä kieltäytymiseen ja se tuomitsi molemmat ammuttaviksi.


title: Santa Martan taistelu

text: "HMS Windsorin" kapteeni John Constable todettiin syylliseksi käskyjen viivyttämiseen ja juopuneena palvelemiseen, joten hänet tuomittiin erotettavaksi palveluksesta. "HMS Falmouthin" ja "HMS Bredan" kapteenit Samuel Vincent ja Cristopher Fogg olivat syytettyinä osallisuudesta kaikkien kapteenien allekirjoittamaan vaatimukseen, mutta Benbow kumosi syytteet.


title: Santa Martan taistelu

text: Constable, Kirkby ja Wade kuljetettiin vangittuina Englantiin. Constable oli vangittuna vuoteen 1704, jolloin kuningatar armahti hänet. Kirkby ja Wade teloitettiin 15. huhtikuuta 1703 "HMS Bristolin" kannella.


title: Robin Atkin Downes

text: Robin Atkin Downes (s. Lontoo) on englantilainen ääninäyttelijä, joka on työskennellyt enimmäkseen videopelien parissa.


title: Robin Atkin Downes

text: Downes kiinnostui näyttelemisestä kuusivuotiaana asuessaan Englannissa. Myöhemmin hän muutti Yhdysvaltoihin, jossa Downes jatkoi opiskeluaan näyttelemisen parissa Philadelphiassa. Sittemmin hän opetti samaisessa kaupungissa näyttelemistä kolmen vuoden ajan.


title: Robin Atkin Downes

text: Downes teki ensimmäisen ääniroolinsa vuonna 1990 videopeliin Lord of the Rings, jossa hän toimi Legolasin äänenä. Sittemmin ääniroolien ohella Downes teki muutamia näytelmärooleja televisiosarjoihin, kuten "Buffy, vampyyrintappaja", "Babylon 5" ja "Siskoni on noita". Videopelien ohella hän on tehnyt myös äänirooleja animaatioihin, kuten "Evil Con Carne", "The Grim Adventures of Billy & Mandy", "Ben 10", "Justice League", "Avatar", "" ja "".


title: Luettelo koiraroduista maittain

text:
Tämä on luettelo koiraroduista maittain. Osa roduista voi olla useiden valtioiden alla, jos niiden alkuperäalue ulottuu monien eri maiden alueelle. Esimerkiksi maltankoiran tiedetään varmuudella olevan vain kotoisin Välimeren alueelta, ja sen nimen uskotaan mahdollisesti tulevan alun perin Kroatian Mélédan-saaresta Maltan sijaan.
"Bordercollie" ja "borderterrieri" ovat kotoisin Englannin ja Skotlannin väliseltä raja-alueelta:


title: Ruma Suomi

text: Ruma Suomi oli Eero Hietalan toimittama kahdeksanosainen dokumenttisarja, joka pyrki selvittämään, miksi Suomen vanhat talot on purettu ja niiden tilalle on rakennettu halpoja elementtirakennuksia. Ruma Suomi tarkasteli kriittisesti Suomen arkkitehtuuria. Ohjelmaa esitettiin kesällä 2009 Yle TV1 -kanavalla ja sen tuotti Aito Media. Ohjelma uusittiin kesä-heinäkuussa 2011.


title: The High End of Low

text: The High End of Low on Marilyn Mansonin kahdeksas studioalbumi, joka julkaistiin 21. toukokuuta 2009.


title: The High End of Low

text: Albumi debytoi Yhdysvalloissa Billboard 200 -listan neljännellä sijalla. Suomessa se nousi virallisen albumilistan sijalle yhdeksän.


title: Le Frisur

text: Le Frisur on Die Ärzten seitsemäs studioalbumi, joka julkaistiin 24. toukokuuta 1996. Alun perin EP:ksi suunniteltu "Le Frisur" muodostui 14 päivän nauhoitusten jälkeen konseptialbumiksi, joka käsittelee karvoja.


title: Le Frisur

text: Albumin kappaleista "Mein Baby war beim Frisör" ja "3-Tage-Bart" julkaistiin singleinä.


title: Nikolai Smaga

text: Nikolai Jakovlevitš Smaga (, 22. elokuuta 1938 Bebrovo, Sumy, Ukrainan SNT – 28. maaliskuuta 1981 Kiova) oli neuvostoliittolainen kilpakävelijä ja olympiamitalisti.


title: Nikolai Smaga

text: Smaga saavutti Budapestin EM-kilpailuissa 1966 pronssia 20 kilometrin kävelyssä ajalla 1.30.18,0. Méxicon 1968 olympialaisissa hän saavutti pronssia ajalla 1.34.03,4. Hän hävisi kultaa voittaneelle Vladimir Golubnitšille viisi sekuntia. Ateenan EM-kilpailuissa 1969 hän saavutti kolmannen kerran arvokisoissa pronssia. Loppuaika oli 1.31.20,2. Helsingin EM-kilpailuissa 1971 hän voitti viimein kultaa ajalla 1.27.20,2. Münchenin 1972 olympialaisissa hän sijoittui viidenneksi ajalla 1.28.16,6. Hän hävisi pronssimitalisti Hans-Georg Reimannille tasan minuutin.


title: José Pedraza

text: José Pedraza Zúñiga (19. syyskuuta 1937 La Mojonera, Michoacán, Meksiko – 25. toukokuuta 1998 México, Meksiko) oli meksikolainen kilpakävelijä ja olympiamitalisti.


title: José Pedraza

text: José Pedraza saavutti Méxicon 1968 olympialaisissa hopeaa 20 kilometrin kävelyssä ajalla 1.34.00,0. Hän hävisi kultaa voittaneelle Vladimir Golubnitšille vain 1,6 sekuntia. Hän sijoittui Meksikon kisojen 50 kilometrin kävelyssä kahdeksanneksi ajalla 4.37.51,4.


title: Esa Sirén

text: Esa Sirén (s. 31. maaliskuuta 1948 Kouvola) on suomalainen sotakirjailija ja jääkiekkovalmentaja. Hän on koulutukseltaan liikunnanopettaja.


title: Esa Sirén

text: Sirén pelasi jääkiekkoa jääkiekon SM-sarjassa kausina 1970–1972 Helsingin Jääkiekkoklubin joukkueessa, joka saavutti SM-hopeaa vuonna 1972. Hän on toiminut jääkiekkovalmentajana Sveitsissä, Itävallassa ja Italiassa. Kaudella 2010–2011 hän valmensi Italian toiseksi korkeimmalla sarjatasolla pelaavaa HC Meranoa. Sirénin poika Niki Sirén on pelannut hänen valmennuksessaan sveitsiläisen Langnaun joukkueessa.


title: Esa Sirén

text: Vuodesta 2005 Sirén on julkaissut sotaromaaneja, joita on myyty lähes 200 000 kappaletta.


title: Valentin Gavrilov

text: Valentin Aleksandrovitš Gavrilov (, s. 26. heinäkuuta 1946 Moskova, Neuvostoliitto) on entinen neuvostoliittolainen korkeushyppääjä ja olympiamitalisti.


title: Valentin Gavrilov

text: Gavrilov sijoittui Budapestin EM-kilpailuissa 1966 seitsemänneksi tuloksella 206 cm. Méxicon 1968 olympialaisissa hän saavutti pronssia ylittämällä 220 cm. Ateenan EM-kilpailuissa 1969 hän voitti kultaa tuloksella 217 cm; muut mitalistit Reijo Vähälä ja Erminio Azzaro ylittivät saman korkeuden. Helsingin EM-kilpailuissa 1971 Gavrilov sijoittui kymmenenneksi tuloksella 211 cm.


title: Valentin Gavrilov

text: Sisäratojen EM-kilpailuissa Gavrilov saavutti hopeaa Madridissa 1968 tuloksella 217 cm sekä voitti kultaa Belgradissa 1969 tuloksella 217 cm ja Wienissä 1970 tuloksella 220 cm.


title: Vasaramylly

text: Vasaramylly on kone jota käytetään erilaisten materiaalien jauhamiseen pienemmiksi paloiksi. Koneella on useita käyttötarkoituksia. Vasaramyllyä käytetään muun muassa jyvien ja maissin jauhamiseen sekä kuormalavojen ja muun puujätteen jauhamiseen hakkeeksi. Lisäksi vasaramyllyä käytetään materiaalien kierrättämisen yhteydessä esimerkiksi keräyspaperin, keräysmetallin tai biojätteen jauhamiseen pienemmiksi paloiksi. Vasaramyllyä käytetään myös hedelmien mehustamisessa.


title: Vasaramylly

text: Vasaramyllyn rakenne ja toimintaperiaate ovat yksinkertaiset. Laite koostuu teräsrummusta ja rummussa olevista vasaroista. Murskattava materiaali asetetaan rumpuun, jossa vasarat pienentävät sen toivotun kokoisiksi paloiksi.


Teenage Mutant Ninja Turtles: Turtles in Time Re-Shelled on vuoden 2009 elokuussa julkaistu videopeli. Se on päivitetty versio alun perin vuonna 1991 Konamin julkaisemasta -pelistä. Ubisoftin kehittämä ja julkaisema peli on ladattavissa Xbox 360:lle Xbox Live Arcadesta ja PlayStation 3:lle PlayStation Networkista.


title: Niagara IceDogs

text: Niagara IceDogs on kanadalainen jääkiekkoseura, joka pelaa OHL-junioriliigassa itäisessä divisioonassa. Joukkue on kotoisin St. Catharinesista, Ontariosta. Nimensä seura on saanut Niagaran kunnasta, jossa seuran kotikaupunki sijaitsee.


title: Niagara IceDogs

text: Niagara IceDogs perustettiin, kun liikemies Bill Burke osti Mississauga IceDogsin Eugene Melnykiltä, Ottawa Senatorsin omistajalta. Melnyk halusi päästä eroon juniorijoukkueesta, ja Burket ostivat sen keväällä 2007 kun olivat saaneet St. Catharinesin kaupunginvaltuustolta luvan kaupungin urheiluhallin käyttöön.


title: Ed Caruthers

text: Edward J. (Ed) Caruthers jr. (s. 13. huhtikuuta 1945 Oklahoma City, Oklahoma, Yhdysvallat) on entinen yhdysvaltalainen korkeushyppääjä ja olympiamitalisti.


title: Ed Caruthers

text: Caruthers sijoittui 19-vuotiaana Tokion 1964 olympialaisissa kahdeksanneksi tuloksella 209 cm. Vuonna 1967 hän voitti Pan-Amerikan kisoissa Winnipegissä kultaa tuloksella 219 cm. Méxicon 1968 olympialaisissa hän saavutti hopeaa ylittämällä 222 cm. Hän hävisi maanmiehelleen Dick Fosburylle kahdella senttimetrillä.


title: Joska Josafat

text: Joosef Lakopoulos, tunnetaan taiteilijanimillään Joska Josafat ja Joska Lakopoulos, on suomalainen muusikko. Hän vaikuttaa kahdessa eri yhtyeessä, Jason muuttaa taivaaseen ja Jätkäjätkät. Joska Josafat on tehnyt paljon yhteistyötä rap-artisti Asan kanssa. Hän on laulanut ja soittanut tämän kolmella levyllä, "Terveisiä kaaoksesta", "Loppuasukas" ja "Via Karelia".


title: Silvio Moser

text: Silvio Moser (24. huhtikuuta 1941 – 26. toukokuuta 1974) oli sveitsiläinen Formula 1 -kuljettaja. Hän osallistui 19 Formula 1 -osakilpailuun kausilla 1966–1971. Hän saavutti yhteensä kolme MM-pistettä ajamalla viidenneksi Hollannin GP:ssä 1968,joka samalla oli hänen ensimmäinen maaliin ajettu kilpailu ja kuudenneksi Yhdysvaltain GP:ssä 1969. Moser pääsi maaliin asti vain viidessä kilpailussa. Moser karsiutui kuudessa kilpailussa.


title: Silvio Moser

text: Moser menehtyi 1 000 kilometrin ajossa Monzassa vuonna 1974.


title: Dave Morgan

text: Dave Morgan (7. elokuuta 1944 Cranmore, Somerset – 6. marraskuuta 2018) oli brittiläinen Formula 1 -kuljettaja.


title: Dave Morgan

text: Morganin kilpa-autoilijan ura alkoi 1960-luvulla Mini-sarjoista, joista hän siirtyi formulasarjoihin 1970-luvulla. Formula 3-sarjassa Morganin kilpailumenestys jäi taka-alalle, koska hän aiheutti kohun kolaroimalla James Huntin kanssa Crystal Palacen osakilpailussa viimeisillä kierroksilla, minkä seurauksena hänet asetettiin väliaikaiseen kilpailukieltoon. Ajettuaan hetken aikaa Formula Atlantic-sarjassa hän nousi Formula 2-sarjaan, jossa onnistui ajamaan avauskilpailussaan voiton Mallory Parkin radalla. Seuraava kausi sujui heikommin Ronnie Petersonin tallikaverina ja puutteellisen rahoituksen seurauksena hän teki paluun Atlantic-sarjaan, jossa sai paremmin menestystä.


title: Dave Morgan

text: Morgan osallistui Formula 1:iin ainoastaan vuoden 1975 Britannian GP:hen, jossa hänen sijoituksensa oli 18. keskeytettyään kierroksella 50 rajun sateen takia (kilpailu keskeytettiin lopulta kierroksella 56).


title: Dave Morgan

text: Morgan ajoi hetken aikaa vakioautoja 1980-luvun alussa, mutta lopetti kilpailemisen parin kauden jälkeen ja siirtyi kisainsinööriksi erilaisiin formulasarjoihin (F1, F3000, Formula Renault) sekä yhdysvaltalaiseen CART:iin. Hän työskenteli muun muassa Eric van de Poelen ja Robert Kubican kanssa.


title: Mac OS 9

text: Mac OS 9 on Applen käyttöjärjestelmä Macintosh-tietokoneisiin. Se oli viimeinen Classic-tyylinen versio Mac OS:stä, ja jotta sen ohjelmia voitaisiin käyttää macOS:ssä, tarvitaan Classic-käyttöympäristö. Käyttöjärjestelmä on julkaistu 23. lokakuuta 1999.


title: Mac OS 9

text: Apple kertoi Mac OS 9:n sisältävän "50 Uutta Ominaisuutta", erityisesti painotettiin Sherlock  2 -ohjelmaa, joka oli tarkoitettu tiedostojen etsimiseen.


title: Mac OS 9

text: Muita merkittäviä uudistuksia:


title: Reino & The Rhinos

text: Reino & The Rhinos on suomalainen folk/pop/soul/reggaeish -yhtye. Yhtyeen keulakuva on muusikko/näyttelijä Reino Nordin. Reino & The Rhinos on julkaissut yhden EP:n ja kaksi albumia.


title: Binz

text: Binz on kylpyläpaikkakunta Rügenin saarella Saksan Itämeren-rannikolla. Binzistä tuli suosittu lomakohde 1870-luvulla, ja sinne rakennettiin hotelleja sekä kapearaiteinen rautatie. Rannalle tehtiin myös 600 metriä pitkä laituri, joka kuitenkin tuhoutui myrskyssä 1905. Nykyisin sen paikalla on 370 metriä pitkä laituri.


title: Binz

text: Binzistä pohjoiseen sijaitsee Prora, kansallissosialistisen Saksan aikana rakennettu jättiläismäinen lomahotelli, joka jäi keskeneräiseksi ja on nykyisin osin raunioina. Proraa rakennettaessa myös Binziin saatiin normaalilevyinen rautatieyhteys.


title: Binz

text: Toisen maailmansodan jälkeen Binz kuului DDR:lle, ja sen hotellit, huvilat ja kylpylät siirtyivät suurimmaksi osaksi valtion omistukseen. Alueelle rakennettiin uusia lomakeskuksia ja myös elementtitaloja.


title: Binz

text: Saksojen yhdistymisen jälkeen Binziä on uudistettu voimakkaasti ja huvilat on palautettu vanhoille omistajilleen. Se on nykyisin suosittu lomakohde.


title: Yleisurheilun sisäratojen Euroopan-mestaruuskilpailut 1977

text: Yleisurheilun sisäratojen Euroopan-mestaruuskilpailut järjestettiin vuonna 1977 San Sebastiánissa, Espanjassa. Kisojen ajankohta oli 12.–13. maaliskuuta. Kisapaikkana oli Anoeta, jonka juoksurata oli 200 metrin mittainen.


title: Jättiläismustahevosantilooppi

text: Jättiläismustahevosantilooppi ("Hippotragus niger variani") on mustahevosantiloopin äärimmäisen uhanalainen alalaji. Sitä esiintyy endeemisenä Angolan Cuango- ja Luando-jokien välisellä alueella. Se on ruumiiltaan suunnilleen samankokoinen kuin muut musta-antiloopit, mutta sen sarvet ovat huomattavan kookkaat ja massiiviset, minkä ansiosta se näyttää suuremmalta.


title: Jättiläismustahevosantilooppi

text: Jättiläismustahevosantilooppi on Angolan kansalliseläin. Sen luultiin jo kuolleen sukupuuttoon Angolassa käydyn 27 vuotta kestäneen sisällissodan seurauksena. Sittemmin tutkijat löysivät kuitenkin helikopterista käsin elossa olevia yksilöitä. Tavoitteena on nyt löytää niitä lisää ja siirtää ne suojelualueelle.


title: Jättiläismustahevosantilooppi

text: Jättiläismustahevosantilooppi on myös Angolan jalkapallojoukkueen symboli.


title: Portugalin käsipallomaajoukkue

text: Portugalin käsipallomaajoukkue edustaa Portugalia miesten kansainvälisissä käsipallo-otteluissa. Joukkuetta hallinnoi Portugalin käsipalloliitto. Joukkueen kotipelien peliasuun kuuluvat punainen paita ja sukat sekä vihreät housut.


title: Portugalin käsipallomaajoukkue

text: Portugalin maajoukkue on osallistunut maailmanmestaruuskilpailuihin kolmesti, ensimmäisen kerran vuonna 1997. Parhaiten joukkue on sijoittunut vuonna 2003, jolloin sen sijoitus oli 12:s. EM-kilpailuihin joukkue on osallistunut viidesti parhaana tuloksenaan seitsemäs sija vuodelta 2000.


title: Chuck (televisiosarja)

text: Chuck on yhdysvaltalainen Warner Brosin tuottama televisiosarja, joka alkoi Yhdysvalloissa 24. syyskuuta 2007 NBC-kanavalla. Sarjaa on tehty viisi tuotantokautta, joka on myös sarjan lopullinen kausimäärä. Suomessa sarja alkoi Sub-kanavalla 8. kesäkuuta 2010.


title: Chuck (televisiosarja)

text: Sarja kertoo tietokone-ekspertti Chuck Bartowskista, jonka aivoihin siirtyy huippusalainen tietokanta sähköpostin välityksellä. Sen seurauksena CIA ja NSA lähettävät agenttinsa hänen peräänsä. Ennen kuin selviää kuinka arvokkaat tiedot saadaan talteen, Chuckin täytyy elää kaksoiselämää vakoojana, minkä vuoksi hänen henkensä on jatkuvasti vaarassa.


title: Chuck (televisiosarja)

text: Chuck Bartowski (Zachary Levi) työskentelee tietokone-eksperttinä Buy More -nimisessä elektroniikkaa ja kodinkoneita myyvässä tavaratalossa. Hän asuu siskonsa Ellien (Sarah Lancaster) ja tämän miehen Devonin (Ryan McPartlin) kanssa. He ovat molemmat lääkäreitä, jotka kannustavat Chuckia jatkuvasti etenemään työ- ja rakkauselämässään. Chuckin paras ystävä on hänen työkaverinsa Morgan Grimes (Joshua Gomez).


title: Chuck (televisiosarja)

text: Sarjan alussa Chuck elää täysin normaalia elämää, kunnes saa vanhalta koulukaveriltaan Bryce Larkinilta (Matthew Bomer), karkuteille lähteneeltä CIA:n agentilta, sähköpostiinsa oudon tiedoston. Pahaa-aavistamaton Chuck avaa tiedoston, ja kaikki Yhdysvaltain hallinnon salaiset tiedot sisältävä Risteymä-niminen tietokanta siirtyy hänen aivoihinsa sähköpostiin piilotettujen kuvien kautta. Hallinnon oma kopio Risteyksestä tuhoutuu Brycen paetessa, ja Chuckille jää toistaiseksi ainoa. Hänellä ei ole muuta vaihtoehtoa kuin käyttää Risteyksen tietoja auttaakseen hallintoa nappaamaan salamurhaajia ja kansainvälisiä terroristeja. Risteys aiheuttaa "välähdyksiä" joita Chuck näkee sellaisten henkilöiden ja asioiden lähellä, joista on merkintöjä tietokannassa. Chuckin avuksi lähetetään agentti Sarah Walker (Yvonne Strahovski) ja eversti John Casey (Adam Baldwin), joiden tehtävänä on suojella häntä ja tietokantaa.


title: Chuck (televisiosarja)

text: Sarah esittää Chuckin tyttöystävää ja hankkii työn läheisestä Wienerlicious-nimisestä hot dogeja myyvästä pikaruokalasta, ja John tulee töihin Buy Moreen. Näin he voivat tarkkailla Chuckia koko ajan. Sarah ja Chuck alkavat kuitenkin pitää toisistaan hieman enemmän kuin oli tarkoitus.


title: Chuck (televisiosarja)

text: Chuck joutuu sarjan aikana huimiin seikkailuihin, vaikka hän tahtoisi kaiken olevan jo ohi.


title: COM (tiedostomuoto)

text: COM on ohjelmatiedostomuoto 8-bittisessä CP/M:ssä ja MS-DOS:ssa, joka sisältää suoritettavan tietokoneohjelman.


title: COM (tiedostomuoto)

text: Alun perin COM-tiedostopäätettä on käytetty DECin mini- ja mainframe-koneiden komentojonotiedostojen ("Command file") päätteenä 1970-luvulla.


title: COM (tiedostomuoto)

text: Jotkut virusten kirjoittajat ovat hyödyntäneet Internetin .com-verkkotunnuksen samankaltaisuutta.


title: COM (tiedostomuoto)

text: COM-tiedostot ovat rakenteeltaan hyvin yksinkertaisia. Niissä ei ole otsikkotietoja eikä metadataa, ainoastaan ohjelmakoodi. COM-ohjelmat alkavat muistiosoitteesta 0x100. Segmentti löytyy prosessorin DS-rekisteristä. Kaikki data ja ohjelmakoodi ovat samassa segmentissä. COM-ohjelman suurin koko on 64 kilotavua (miinus 256 tavua).


title: COM (tiedostomuoto)

text: COM-muodon seuraaja on EXE. Jos hakupolussa on samanniminen .COM ja .EXE-päätteinen tiedosto, ohjelmaa käynnistettäessä COM-päätteinen ajetaan.


It Takes a Nation of Millions to Hold Us Back on vuonna 1988 ilmestynyt Public Enemyn toinen studioalbumi. Levyltä julkaistiin neljä singleä. Albumi on saanut julkaisustaan lähtien ylistäviä arvosteluja ja sitä pidetään yleisesti yhtenä rap -musiikin suurimmista klassikoista.


title: Tom Farrell

text: Thomas Francis (Tom) Farrell (s. 18. tammikuuta 1944 New York, Yhdysvallat) on entinen yhdysvaltalainen keskimatkojen juoksija ja olympiamitalisti.


title: Tom Farrell

text: Farrell sijoittui Tokion 1964 olympialaisissa viidenneksi 800 metrin juoksussa ajalla 1.46,6. Méxicon 1968 olympialaisissa hän saavutti samassa lajissa pronssia ajalla 1.45,4.


title: Suohaukat

text: Suohaukat ("Circus") on haukkojen heimoon kuuluva päiväpetolintusuku. Suohaukkojen sukuun kuuluu BirdLife Suomen mukaan neljätoista lajia.


title: Wilson Kiprugut

text: Wilson Chuma Kiprugut (s. 1938) on entinen kenialainen keskimatkojen juoksija ja olympiamitalisti.


title: Wilson Kiprugut

text: Kiprugut saavutti Tokion 1964 olympialaisissa pronssia 800 metrin juoksussa ajalla 1.45,9. Se oli Kenian kaikkien aikojen ensimmäinen olympiamitali. Kiprugut osallistui Tokiossa myös 400 metrin juoksuun, jossa hän karsiutui puolivälierissä. Méxicon 1968 olympialaisissa hän saavutti 800 metrillä hopeaa ajalla 1.44,5.


title: Wilson Kiprugut

text: Vuoden 1965 Afrikan kisoissa Brazzavillessa Kiprugut voitti 400 metriä ajalla 46,9 ja 800 metriä ajalla 1.47,4.


title: Jääpallo talviolympialaisissa 1952

text: Jääpallo oli 1952 talviolympialaisten viralliseen kisaohjelmaan kuulumattomana näytöslajina. Turnaukseen osallistui kolme joukkuetta, Norja, Ruotsi ja Suomi. Kilpailu järjestettiin yksinkertaisena sarjana, ja kaikki ottelut pelattiin Oslossa, Norjassa. Avausottelu Suomi–Norja ja Norja–Ruotsi-ottelu pelattiin Dælenengalla. Päätösottelu Ruotsi–Suomi pelattiin Bislettin stadionilla.


title: Jääpallo talviolympialaisissa 1952

text: Yksinkertaisen sarjan jälkeen kaikki joukkueet olivat tasapisteissä, jolloin sijoitukset määräytyivät maalierolla. Ruotsin maaliero oli paras ja se voitti, Norja oli toinen ja Suomi kolmas. Jääpallon näytöslajiluonteesta johtuen jääpalloilussa jaettuja mitaleita ei laskettu mukaan viralliseen mitalitaulukkoon.Jussi Halme (Reipas), Pentti Hämäläinen (JMP), Pentti Immonen (Veiterä), Yrjö Jussila (WP-35), Kauko Korpela (KUV), Per-Erik Lindqvist (Akilles), Herbert Lundström, (HIFK), Kullervo Muurinen, (YVPS), Martti Nyyssönen (WP-35), Heikki Ollikainen (OPS), Arvo Raitavuo (Veiterä), Sakari Salo (Sudet), Olof Stolpe (VIFK), Kauko Tukiainen, (WP-35), Erik Åberg (HIFK)


title: Benjamin Kogo

text: Benjamin Kogo (s. 1945 Kapsumbet, Nandin piirikunta, Kenia) on entinen kenialainen estejuoksija ja olympiamitalisti.


title: Benjamin Kogo

text: Kogo karsiutui Tokion 1964 olympialaisissa 3 000 metrin estejuoksun alkuerissä ajalla 8.51,0. Méxicon 1968 olympialaisissa hän saavutti estejuoksussa maanmiehensä Amos Biwottin takana hopeaa ajalla 8.51,6.


title: Benjamin Kogo

text: Vuoden 1965 Afrikan kisoissa Brazzavillessa Kogo voitti 3 000 metrin estejuoksun ajalla 8.47,4.


title: Latvian avaruustoiminta

text: Latvian avaruustoiminta tarkoittaa kaikkea avaruuteen liittyvää toimintaa, jota Latvia tukee ja toteuttaa. Vuonna 2009 Latvialla ei ole koordinoitua avaruushallintoa, esim. avaruusjärjestöä, eikä se osallistu avaruusalusten rakentamiseen. Heinäkuussa 2009 Latvia solmi sopimuksen Euroopan avaruusjärjestön kanssa avaruusyhteistoiminnan aloittamisesta. Latvia osallistuu EU:n avaruustoimintaan kuten muutkin EU-maat.


title: Latvian avaruustoiminta

text: Aiemmin, osana Neuvostoliittoa, Latvia hankki kokemuksia sekä satelliittien toteutuksesta että miehitetyistä avaruuslennoista.


title: Latvian avaruustoiminta

text: Kolma latvialaista yliopistoa - Latvian yliopisto, Riian teknillinen yliopisto ja Ventspilsin yliopisto - harjoittavat avaruusalan tutkimusta.


title: Kenji Kimihara

text: Kenji Kimihara (s. 20. maaliskuuta 1941 Kitakyūshū, Fukuoka, Japani) on entinen japanilainen kestävyysjuoksija ja maratonin olympiamitalisti.


title: Kenji Kimihara

text: Kimihara sijoittui Tokion 1964 olympialaisten maratonilla kahdeksanneksi ajalla 2.19.49. Méxicon 1968 olympialaisissa hän saavutti maratonilla hopeaa ajalla 2.23.31. Münchenin 1972 olympialaisissa hän sijoittui viidenneksi ajalla 2.16.27.


title: Kenji Kimihara

text: Aasian kisoissa Kimihara voitti maratonin Bangkokissa vuonna 1966 ajalla 2.33.23 ja samassa kaupungissa vuonna 1970 ajalla 2.21.03.


title: Madagaskarintuulihaukka

text: Madagaskarintuulihaukka ("Falco newtoni") on Madagaskarilla elävä jalohaukka.


title: Madagaskarintuulihaukka

text: Linnun pituus on noin 30 cm, siipien kärkiväli 49–63 cm ja paino 112–128 g. Naaras on hieman koirasta kookkaampi. Lintu muistuttaa hieman tuulihaukkaa.


title: Madagaskarintuulihaukka

text: Madagaskarintuulihaukka elää Madagaskarilla, Mayottella, Komoreilla ja alalaji "aldabranus" Aldabran atollilla. Lajin elinympäristön ala on 100 000–1 000 000 neliökilometriä ja koko maailman populaatio on kooltaan 60 000–120 000 yksilöä.


title: Madagaskarintuulihaukka

text: Laji asuu savanneilla, kosteikoilla ja ihmisen toimenpiteistä syntyneillä viljelysmailla ja muilla avoimilla paikoilla. Sulkeutunutta metsää se karttaa.


title: Madagaskarintuulihaukka

text: Laji pesii syksyllä syys-marraskuussa. Pesä on yleensä korkealla puunkolossa, joskus rakennuksessa tai jonkin toisen lintulajin vanhassa pesässä. Naaras munii kolmesta viiteen munaa, tavallisesti neljä. Haudonta-aika on 27–29 päivää, keskimäärin 28 päivää. Poikaset ovat lentokykyisiä 23–24 päivän ikäisinä.


title: Madagaskarintuulihaukka

text: Lajin pääravintoa ovat liskot. Sille maistuvat myös hyönteiset, sammakkoeläimet ja linnut.


title: .BAT

text: .BAT on tiedostopääte MS-DOS:in komentojonoille. Nämä komentojonot voivat sisältää MS-DOS:in komentotulkin (Command.com), käskyjä, joista osa on ainoastaan komentojonotiedostoja varten. Komentojonot toimivat myös Windowsissa komentorivin kautta, ja Mac OS:ssa ja Linuxissa DOSBoxin kautta.


title: .BAT

text: .BAT-tiedostojen rakenne on hyvin yksinkertainen. Komennot kirjoitetaan rivi kerrallaan, erotettuna rivivaihtomerkillä 0x13 tai 0x13+0x10.


title: .BAT

text: Yllä oleva ohjelma antaa näytöllä seuraavanlaisen tuloksen:


title: .BAT

text: "Echo"-käskyä käytetään tekstirivien tulostamiseen. Tyhjä rivi tulostetaan lisäämällä komennon loppuun piste (echo.). Komentokaiutuksen tilan saa selville kirjoittamalla echo ilman parametrejä. Tulosteena on suomenkielisessä MS-DOS:issa ECHO on ON tai ECHO on OFF.


title: .BAT

text: Kuten edellisessä kappaleessa olevasta esimerkkiohjelmasta huomaa, "komentokaiutus" on oletuksellisesti päällä, eli jokainen komento näytetään ennen sen suorittamista. Jos komennon eteen kirjoitetaan @-merkki, sitä ei kaiuteta:


title: .BAT

text:
Ohjelman antama tulos:
Komentokaiutuksen voi asettaa pois päältä komennolla "echo off".
Komentojonoissa ei ole varsinaisia ehtorakenteita, sillä ehtorakenteessa voi olla vain yksi käsky kerrallaan. Tämä käsky on "if", ja sille on kolme erilaista käyttötarkoitusta:
Merkkijonojen vertailussa on huomattava, että kumpikaan merkkijono ei saa olla tyhjä. "Errorlevel" tarkoittaa edellisen ohjelman palauttamaa virhekoodia. "Not" muuttaa vertailun käänteiseksi.


title: .BAT

text: Komentojonoissa käytettävä hyppykäsky on "goto". Sen syntaksi on goto nimi. Nimiöt määritellään koodilla :nimi. Esimerkki:


title: .BAT

text: Ohjelma toistaa lausetta "Hello World!" loputtomiin. Ohjelmasta voi poistua kesken näppäinyhdistelmällä Ctrl+C.


title: .BAT

text:
Monen käskyn ehtorakenteita voi luoda hyppykäskyjen avulla:
Komentojonoja kutsuttaessa niille voidaan välittää parametrejä. Niihin viitataan ohjelmassa kirjainyhdistelmällä %parametrinnumero, eli ensimmäinen parametri on %1, toinen %2 jne. Parametrejä voi olla korkeintaan yhdeksän, ja esimerkiksi yhdistelmä %10 tarkoittaa ensimmäistä parametriä, jonka jälkeen tulee nolla.


title: .BAT

text: On olemassa myös nk. nollaparametri, eli %0, josta näkyy komentojonon nimen kirjoitusasu, kun sitä kutsuttiin.


title: .BAT

text: "Choice" -käskyä käytetään kysymyksen esittämiseen käyttäjälle. Vastaus palautetaan "errorlevel" -muuttujaan. Komennon syntaksi on seuraava:


title: .BAT

text: eli esimerkiksi:


title: .BAT

text: Käyttäjä valitsee vastauksen painamalla sille määrättyä kirjainta. Errorlevel määräytyy siten, että ensimmäinen vaihtoehto on 1, toinen 2 jne.


title: .BAT

text:
Choice-käskylle on muitakin parametrejä, ja ne saa selville kirjoittamalla komentoriviin choice /?. Windows Vistan choicen syntaksi poikkeaa hieman vanhasta syntaksista:
Komentojonot osaavat käsitellä DOS:in ja Windowsin ympäristömuuttujia, joihin viitataan kirjoittamalla %muuttuja%. Muuttujat voidaan asettaa komennolla "set" seuraavasti:
Tiedostoja voidaan uudelleenkirjoittaa ohjaamalla käskyjen syötteet niihin. Esimerkki:


title: .BAT

text: Kirjoittaa "Heippa!" tiedostoon tiedosto.txt.


title: .BAT

text:
Myös kommentojen tulosten ja virheet voidaan suunnata tiedostoihin
"Cls"-käsky tyhjentää tiedoston tekstin, mikäli se on mahdollista.
"Pause"-käsky odottaa, kunnes painetaan jotakin näppäintä, ja tulostaa tekstin "Jatka painamalla mitä tahansa näppäintä. . .".
Jos käskyn loppuun lisää >NUL, sen tulosteet eivät näy. Tästä on hyötyä erityisesti pause-käskyn kanssa ja joskus myös choicen.


title: .BAT

text: Vinkki:


title: .BAT

text:
Jos tekee ohjelman .bat-muotoon, ja siinä tarvitaan Pause-käskyä, tämä kannattaa tehdä Pause-käskyn loppuun.
"For"-käsky käy läpi tiedostoja ja suorittaa niille halutun komennon. Sen syntaksi on seuraava: for %%muuttuja in (tiedostojoukko) do käsky. Seuraava käsky tulostaa kaikkien nykyisen hakemiston tiedostojen nimet:


title: .BAT

text:
Uusien Windowsien komentoriveissä for-käskylle on muitakin käyttötarkoituksia. Ne saa selville kirjoittamalla komentoriviin for /?.
Shift-käsky siirtää parametrejä yhden pykälän vasemmalle. Eli parametri, jonka numero oli ennen käskyä 2, onkin nyt parametri numero 1.


title: .BAT

text: Koodia voi kommentoida "rem"-"käskyllä" seuraavasti:


title: Haarahaukat

text: Haarahaukat ("Milvus") on haukkojen heimoon kuuluva päiväpetolintusuku. Haarahaukkojen sukuun kuuluu BirdLifen mukaan kaksi lajia.


title: Mitä tänne jää

text: "Mitä tänne jää" on toinen single suomalaisen rap-artisti Cheekin viidenneltä levy-yhtiön julkaisemalta studioalbumilta "Jare Henrik Tiihonen". Single julkaistiin 19. elokuuta 2009. Digitaalisesti ladattavaksi se julkaistiin jo 5. elokuuta.


title: Mitä tänne jää

text: Kappaleeseen tehty musiikkivideo kuvattiin pääosin Helsingin Ruoholahdessa ja Töölössä, ja siihen haettiin avustajia IRC-Galleriasta. Video sai ensiesityksensä The Voice -kanavalla 7. elokuuta. Myöhemmin samana päivänä kappale soitettiin The Voice -radiokanavan "Ensireaktiossa", jossa 94,2 % kuuntelijoista äänesti sen jatkoonpääsyn puolesta. Laulaja Erin Anttilan cover-versio kappaleesta nousi syksyllä 2012 Suomen virallisen singlelistan ykköseksi.


title: Parametri (tietotekniikka)

text: Parametri tai argumentti tarkoittaa tietotekniikassa ohjelmalle tai komentojonotiedostolle käynnistyksen yhteydessä välitettäviä tietoja, sekä ohjelmoinnissa funktiolle tai käskylle välitettäviä tietoja.


title: Parametri (tietotekniikka)

text: Tiukemmin määriteltynä aliohjelmaa kutsuttaessa tietoja kutsutaan argumenteiksi ja aliohjelman sisällä tietoja kutsutaan parametreiksi. Argumenttien/parametrien lukumäärälle on olemassa termi ariteetti.


title: Parametri (tietotekniikka)

text: Ohjelmille välitettävät parametrit ilmoitetaan seuraavasti: ohjelma.exe [parametri1 [parametri2...]]. Kun Windowsin käyttöliittymässä tai muissa graafisissa käyttöliittymissä tiedosto vedetään ohjelman päälle, parametrit määrittyvät seuraavasti: ohjelma.exe "tiedosto1" ["tiedosto2"...]


title: Parametri (tietotekniikka)

text: Ohjelmoinnissa funktion tai aliohjelman parametrit ilmoitetaan yleensä sulkeissa pilkuilla erotettuina: funktio(parametri1[, parametri2...]). Joissakin BASIC-kielissä "aliohjelmien" (SUB), jotka eivät palauta arvoa, parametrit ilmoitetaan ilman sulkeita: aliohjelma parametri1 [, parametri2...]. Funktioiden parametrit ilmoitetaan kuten yleensäkin.


title: Parametri (tietotekniikka)

text: Komentojonotiedostoissa (esim. .BAT) parametrit ilmoitetaan ilman pilkkua: käsky parametri1 [parametri2...]


title: Parametri (tietotekniikka)

text: Parametreilla ja argumenteilla on myös merkitysero: Parametri-nimitystä käytetään funktion määrittelyssä. Argumentti-nimitys taas on käytössä silloin kun funktiota kutsutaan.


title: Parametri (tietotekniikka)

text:
Myös verkkosivujen navigointi tapahtuu antamalla eri parametreja sivuille.
Parametrit eritellään kysymysmerkillä (?), jonka jälkeen tulee parametrin arvo ?sivu=etusivu&osio=yhteystiedot. Useampi arvo erotetaan merkillä "&".
Esimerkiksi:
Koska verkkosivujen parametrit ovat täysin käyttäjän muokattavissa, syötetyt arvot tulee aina tarkastaa ja suojata.


title: Harry Merkel

text: Harry Merkel (10. tammikuuta 1918 – 11. helmikuuta 1995) oli saksalainen Formula 1 -kuljettaja.